Ανακοίνωσε Καραγεωργίου ο Φίλιππος Βέροιας – Infobasket\nΑνακοίνωσε Καραγεωργίου ο Φίλιππος Βέροιας\n27/07/2020 27/07/2020 infobasket Αντώνης Καραγεωργίου, ΦΙΛΙΠΠΟΣ ΒΕΡΟΙΑΣ\nΈνα βήμα παραπάνω στην καριέρα του έκανε ο 19χρονος Αντώνης Καραγεωργίου, που θα μετακομίσει τη νέα σεζόν από τη Θεσσαλονίκη στη Βέροια, για να φορέσει τη φανέλα του Φίλιππου.\nΤην προηγούμενη χρονιά ο Καραγεωργίου έπαιξε στη ΧΑΝΘ, έχοντας 144 πόντους σε 21 αγώνες (6,8 κατά μέσο όρο) στο βόρειο όμιλο της Β’ Εθνικής.\n«Η ΔΕ του τμήματος καλαθοσφαίρισης του ΑΠΣ ΦΙΛΙΠΠΟΣ ΒΕΡΟΙΑΣ με χαρά ανακοινώνει την επιστροφή στην ομάδα του Αντώνη Καραγεωργίου. Ο 19χρονος (16/4/2001) βεροιώτης PF/C έχει ύψος 2.02, προέρχεται από τις Ακαδημίες του συλλόγου μας και αποτελεί ζωντανό παράδειγμα της παραγωγικής διαδικασίας των τμημάτων υποδομής. Μεταγράφηκε πριν από 3 χρόνια στον ΠΑΟΚ, όπου και αγωνίστηκε για 1 χρόνο στα παιδικοεφηβικά τμήματα, ενώ στη συνέχεια αγωνίστηκε για 2 χρόνια με τα χρώματα της ΧΑΝΘ στο πρωτάθλημα της Β´ Εθνικής.\n← Κάνει τη διαφορά με Γκοντόπουλο ο Ολυμπιακός Βόλου, πήρε και Σταθούρο\nΣτη Νίκη Αμαρουσίου ο Βαφιάς →


Γκιλιέρμε: «Πρωτάθλημα για τον Θρύλο» - Redaroume.gr\nΑρχική/ΠΟΔΟΣΦΑΙΡΟ/Γκιλιέρμε: «Πρωτάθλημα για τον Θρύλο»\nΓκιλιέρμε: «Πρωτάθλημα για τον Θρύλο»\nΈνας από τους παίκτες που έκλεψε την φετινή χρονιά τις εντυπώσεις ήταν ο Βραζιλιάνος μέσος του Ολυμπιακού Γκιλιέρμε. Ο Βραζιλιάνος άσσος παραχώρησε συνέντευξη στο Yahoo Sports και μίλησε για τον Ολυμπιακό και την παρουσία του εκεί ενώ εγκωμίασε τον ερυθρόλευκο κόσμο. Τέλος, αποκάλυψε τις φιλοδοξίες του με την ομάδα του για την επόμενη χρονιά.\n«Οι οπαδοί του Ολυμπιακού είναι πολύ φανατικοί. Οι πιο φανατικοί που έχω συναντήσει από τότε που ήρθα στην Ευρώπη. Σε όλα τα παιχνίδια, σημαντικά και μη, κάνουν πολύ θόρυβο. Οι οπαδοί της Ουντινέζε και της Λα Κορούνια γέμιζαν το γήπεδο, αλλά απλά πήγαιναν. Αυτοί του Ολυμπιακού κάνουν πολύ θόρυβο. Νομίζω ότι μπορούν να συγκριθούν μόνο με αυτούς της Κορίνθιανς»\n«Ο Ολυμπιακός είναι μια μεγάλη ομάδα και δεν είναι φυσιολογικό να μένει δύο χρόνια χωρίς τον τίτλο του πρωταθλητή. Ελπίζω ότι την επόμενη σεζόν, θα κάνουμε καλά παιχνίδια και θα κατακτήσουμε τον τίτλο. Χρειαζόμαστε αυτόν τον τίτλο».\nΓια την παρουσία Λατίνων, που τον βοήθησαν να προσαρμοστεί γρήγορα στον Ολυμπιακό:\n«Η εκτίμησή μου είναι ότι η σεζόν ήταν πολύ καλή. Έπαιζα στους περισσότερους αγώνες και είχα υπομονή όταν ήρθα ώστε να έχω μια ακολουθία».\nΓια τη συνύπαρξή του με τον Τουρέ, τόνισε: «Με έναν παίκτη αυτού του βεληνεκούς, μόνο και μόνο να προπονείσαι δίπλα του, μαθαίνεις πολλά. Ο Γιάγια είναι ένα πολύ αγαπητό πρόσωπο και δεν φαντάστηκα ότι θα ήταν τόσο ταπεινός. Μιλήσαμε πολύ και καθώς παίζαμε στην ίδια θέση, μου είπε πολλά. Πρέπει να τον ευχαριστήσω όχι μόνο ως παίκτη, αλλά κυρίως ως άνθρωπο. Ήταν τιμή μου να παίξω μαζί του».\nΟσο για τις φιλοδοξίες του με τον Ολυμπιακό, αποκάλυψε: «Η επιθυμία μου είναι να παίξω όσο το δυνατόν περισσότερα παιχνίδια. Να είμαι σωματικά ικανός και να κερδίσω όσο το δυνατόν περισσότερους τίτλους. Θα προσπαθήσουμε να φτάσουμε στα πλέι-οφ του Champions League, καθώς ο πρώτος μας στόχος είναι να περάσουμε από τα προκριματικά και στη συνέχεια θέλουμε να κερδίσουμε το Πρωτάθλημα Ελλάδας και το Κύπελλο»\n«Χάλκινες» οι Νεανίδες του Ολυμπιακού!\nΚόνιαρης: « Ολυμπιακός»\nH νέα καριέρα του Ομάρ(Video)\nAξέχαστος θρίαμβος επί της Πόρτο! (Video)\nΓκερέρο: «Να αγωνιστούμε πιο ομαδικά εφέτος» (Video)\nΩραίες και αήττητες!\nΚοντά στην επιστροφή ο Έγκλεσκαλνς\nΗ ημέρα όπου ο Θρύλος σήκωσε το 12ο Κύπελλο!


Τα κεράσια και οι θρεπτικές-ευεργετικές ιδιότητές τους – Cosmopoliti.com – Χριστίνα Πολίτη\nΌπου ακούς πολλά κεράσια.... φάε!\nΤα κεράσια έχουν ως πιθανό τόπο καταγωγής, μια μικρή πόλη της Μικράς Ασίας, την Κερασούντα, από όπου πιστεύεται ότι πήραν και το όνομα τους.Η κατανάλωση κερασιών είναι σημαντικό να γίνει καθημερινή συνήθεια από μικρή ηλικία, μιας και είναι πλούσια σε βιταμίνες, μέταλλα, ιχνοστοιχεία και φυτικές ίνες, τα οποία είναι σημαντικά για την ορθή λειτουργία του οργανισμού.\n➢ Να μην έχουν δυσκοιλιότητα λόγω των φυτικών ινών που περιέχουν.\n➢ Να βελτιώσουν την υγεία των δοντιών: ο χυμός κερασιών καταστέλλει κατά 89% τη δραστηριότητα των ενζύμων εκείνων, που οδηγούν στον σχηματισμό πλάκας, δηλαδή το αρχικό σύμπτωμα της τερηδόνας.\nNυχτερινή ρουτίνα περιποίησης σώματος από τη Natura Siberica Η νύχτα θέλει…σμίλευση, σύσφιξη, αποκατάσταση! Όλες οι γυναίκες έχουμε καθιερώσει την δική μας πρωινή και νυχτερινή ρουτίνα φροντίδας προσώπου. Συχνά…\nTags: ιδιοτητεςΚαλοκαίρικερασιακερασια φρουτουγειαφρουτα καλοκαιρι


Κρίστιαν Έρικσεν: Σίμον Κιάερ, ο αρχηγός ήταν ο ήρωας που του έσωσε τη ζωή - Alldaynews.gr\nσε Αθλητικά, Η καλή είδηση της ημέρας\nΟ αρχηγός της εθνικής Δανίας, Σίμον Κιάερ ήταν αυτός που έδρασε πρώτος, πριν καν τους διασώστες, δίνοντας έγκαιρα την αναγκαία βοήθεια στον Κρίστιαν Ερικσεν και στη συνέχεια αυτός που παρηγόρησε και καθησύχασε τη σύντροφό του.\nΔεν χρειάζεται άλλη αναζήτηση για τον MVP. Όχι του αγώνα. Του κάθε αγώνα. Όχι της διοργάνωσης. Της κάθε διοργάνωσης. Της ζωής της ίδιας. Τους πιο πολύτιμους αυτής της ζήσης δεν τις κάνουν τα γκολ, οι ασίστ, οτιδήποτε τέλος πάντων καταγράφει σημαντικά για ένα παιχνίδι, αλλά για ανούσια για μια ζωή, η στατιστική. Τις κάνουν οι πράξεις. Που χαρίζουν ζωή. Που τη διαφυλάσσουν. Που την προασπίζουν. Που τη σώζουν. Όπως έσωσε του Κρίστιαν Έρικσεν -μεταξύ όλων των υπολοίπων που συνέβαλλαν- ο Σίμον Κιάερ.\nΜε το βλέμμα του ο Κιάερ πάντα γυρισμένο στις προσπάθειες που έκαναν οι επόμενοι από δαύτον για να κρατήσουν τον συμπαίκτη του στη ζωή. Μια στιγμή μόνο έφυγε από τον κύκλο. Δεν τον έσπασε. Απλώς έφυγε. Το έκανε όταν είδε τη σύντροφο του Έρικσεν, αλαφιασμένη να μπαίνει στο γήπεδο, συνοδεία ενός επιτετραμμένου της δανέζικης ποδοσφαιρικής ομοσπονδίας.\nΠάλι έτρεξε. Όχι σπριντάροντας αυτή τη φορά. Όχι χειρονομώντας. Τίποτα που να επιτείνει την αγωνία της Σαμπρίνα. Τίποτα που να δηλώνει πανικό. Δεν την άφησε να μπει στον αγωνιστικό χώρο. Δεν την άφησε καν να πλησιάσει περισσότερο. Εκεί, στο ίδιο επίπεδο με τον σωριασμένο Έρικσεν, μα μακριά. Χωρίς να βλέπει. Και να ήθελε δεν θα την άφηνε.\nΚαι όταν η Σαμπρίνα έφυγε από το γήπεδο, ο αρχηγός επέστρεψε στον κύκλο. Πάντα στραμμένος στον συμπαίκτη του. Χωρίς ούτε καν να βλεφαρίσει στην εξέδρα, δίπλα του, οπουδήποτε άλλου. Αργότερα, τόσο σαν σε αιωνιότητα, όλοι που αποτέλεσαν τον κύκλο, συνοδεία, λες και ήταν πομπή, φρόντισαν να ξεπροβοδίσουν τον Έρικσεν από το γήπεδο. Ζωντανό. Τους έβλεπε. Τους αναγνώριζε. Δικοί του άνθρωποι. Οι ανάσες τους, ανάσες του.\nΓιατί όπου και αν είχε πάει, έστω και για λίγο, τον έφεραν πίσω. Δεν τον άφησαν να μείνει εκεί. Τον έφερε πίσω. Δεν τον άφησε να μείνει εκεί. Ο Κιάερ ήταν ο πρώτος που μίλησε με τον Έρικσεν όταν στα αποδυτήρια πια, όλοι οι διεθνείς Δανοί επικοινώνησαν μέσω βιντεοκλήσης με τον συμπαίκτη τους στο νοσοκομείο, για να βεβαιωθούν πως ήταν καλά. Και μόνο τότε, συμφώνησαν να βγουν να συνεχίσουν το παιχνίδι. Με τον αρχηγό, εννοείται, να δίνει το πρόσταγμα. Και αυτό το πρόσταγμα.


Παρέμβαση: πολιτισμικές αποβάσεις στην πόλη και την επαρχία Κοζάνης (Θανάσης Καλλιανιώτης) | Εφημερίδα Κοζάνη | Ειδήσεις και ενημέρωση για όλη τη Δυτική Μακεδονία\nHome Εμπορικός Οδηγός Ειδήσεις Παρέμβαση: πολιτισμικές αποβάσεις στην πόλη και την επαρχία Κοζάνης (Θανάσης Καλλιανιώτης)\nΠαρέμβαση: πολιτισμικές αποβάσεις στην πόλη και την επαρχία Κοζάνης (Θανάσης Καλλιανιώτης)\nPosted By: Εφημερίδα Κοζάνη efkozani.gron: 02 Δεκεμβρίου, 2014 In: Ειδήσεις, ΠολιτισμόςNo Comments\nΤο κείμενο γράφτηκε για να εκφωνηθεί σε εκδήλωση της Ένωσης Επιστημόνων Δυτικής Μακεδονίας προς τιμήν του περιοδικού Παρέμβαση και του εκδότη του Β. Π. Καραγιάννη. Πραγματοποιήθηκε στο Λαογραφικό Μουσείο Κοζάνης το απόγευμα της 30ής Νοεμβρίου 2014. Εν τέλει η ομιλία έγινε από στήθους με την αρωγή σχετικής οπτικής παρουσίασης.\nΗ οπτική παρουσίαση ευρίσκεται στο σύνδεσμο https://drive.google.com/file/d/0B0nFJ7A1flyDTkRnRm9hNEpNTE0/view?usp=sharing\nΕυχαριστήριο πρέπει στη διοίκηση του Λαϊκού Πανεπιστημίου Δυτικής Μακεδονίας για την επιλογή μου ως ομιλητή στην κατακλείδα του συνεδρίου, στην οποία τιμάται η πνευματική επιθεώρηση Παρέμβαση της Κοζάνης. Για μερικά χρόνια χρημάτισα συνεργάτης της, με ιστορικά επί το πλείστον κείμενα, σχετιζόμενα με σκοτεινές συνήθως περιόδους όπου ο μύθος παραγκώνιζε, επικάλυπτε ή παρέκτρεπε την αλήθεια. Αποτελούσαν νησίδα στον ωκεανό της λογοτεχνίας, μία εμπειρία της πραγματικής ζωής ανάμεσα στις φανταστικές απεικονίσεις των ομοτράπεζών μου.\nΗ Παρέμβαση αποβιβάστηκε από την επαρχία στην πόλη, καθώς η καταγωγή, ορθότερα ίσως η ενηλικίωση, αρκετών από τον πρώτο πυρήνα της είχε λάβει χώραν στον περίγυρο τόπο της Κοζάνης. Δείκνυε πως ο πολιτισμός, στην ουσία ο πολιτισμός των πόλεων, είχε αρχίσει να αγγίζει το χωριό. Για την ακρίβεια, ήταν ένα είδος εκδικητικής απόβασης σε μια πόλη που οι πνευματικές της δυνάμεις είχαν κουραστεί ή περιδινούνταν στην ανία της επανάληψης. Εννοείται, η διάκριση χωριού και πόλης δεν εστιάζεται μόνο στο χώρο, αλλά κυρίως στην κοσμοαντίληψη. Χωριά υπάρχουν και μέσα στην πόλη, όπως και πόλεις μέσα στα χωριά. Στη τελευταία περίπτωση οι πρώτες είναι ολιγότερες.\nΑπό την επαρχία λοιπόν ο τόπος εκκίνησής της. Το 1984, έτος περιόδου που Βρετανός ιστορικός αποκάλεσε «εποχή του λαϊκισμού». Στην πραγματικότητα, κοιτάζοντας μέσα από το πρίσμα της ενδυματολογίας το έτος αυτό κρίνεται ως μεταβατικό: το ελευθεριάζον ζιβάγκο αντικαθιστούσε γοργά η σοβαρή γραβάτα και οι παλαιοί δούλοι με φράκο ανακτούσαν, χαρούμενοι πάλι, το σφυγμό τους. Οι λέξεις και οι στάσεις, ιδιαίτερα στην πολιτική, έχαναν το νόημά τους.\nΠριν από δύο χρόνια, σε φθινοπωρινή συνέντευξή του, ο εκδότης και καθοδηγητής ομού της Παρέμβασης είχε δηλώσει πως αγνοούσε αν συνεχιστεί η έκδοσή της. Η αγωνία του αντανακλούσε προφανώς την αμηχανία των σκεπτόμενων ανθρώπων: το ασθμαίνον πράσινο τρένο της αλλαγής είχαν καταλάβει εν πλήρει καλοκαιρία επιχρίστες με γαλάζια ρολά. Ωστόσο το περιοδικό επέζησε ως σήμερα. Το μέλλον του άδηλο.\nΗ ιδεολογία της Παρέμβασης πέρασε από διάφορα στάδια, τα οποία εξεικονίζονται στην υλική μορφή και την εικόνα των εξωφύλλων της. Μεγάλο στην αρχή μέγεθος και μονοχρωμία, για να δηλώνεται η επιθυμία μετωπικής αναμέτρησης των πληβείων με το πλούσιο καθεστωτικό υπάρχον. Τοξότες που έβαλαν πάρθια βέλη από το αριστερό πάντα κέρας κατευθείαν στον ομφαλό.\nΠαρά τις σφοδρότατες μάχες, ο αντίπαλος δεν υπέκυπτε. Άρχισαν λοιπόν οι γλυκασμοί: εισαγωγή χρωμάτων, σμίκρυνση του μεγέθους, δέσιμο σε τυπογραφείο, αλλαγή πλεύσης και καταφυγή στη λογοτεχνία –ελάχιστα πια τα πολιτικά σχόλια, πλην όμως άκρως δηκτικά. Επί τάσεων, ομάδων, προσώπων, όχι γενικά.\nΕνεπλάκην στην Παρέμβαση στις αρχές της δεκαετίας του ’90, επιστρέφοντας από τα ενοίκια της πόλης στον πατρικό οίκο της επαρχίας. Το πρώτο μου κείμενο με τίτλο «η ταξική πάλη στα ελληνικά βαπόρια» περιέγραφε στιγμές της διάκρισης αξιωματικών και πληρώματος, των πάνω και των κάτω. Ναύτης σε ωκεανοπόρο δεξαμενόπλοιο, απαλλοτρίωνα γλυκά από την κουζίνα των αξιωματικών και τα προσέφερα λαθραία στους (αλλόφωνους) ομοιόβαθμούς μου. Ήταν μια ατελέσφορη προσπάθεια επιστροφής στην πολιτική κριτική, αποδείχτηκε μάταιη.\nΣτα επόμενα κείμενα, για την ιστορία και τον πολιτισμό, η κριτική κατά του καθεστώτος εντάθηκε, αλλά με ιστορικό πια μανδύα. Αυτή τη φορά τα βέλη ρίχνονταν με το δεξί χέρι. Μάλλον ήταν πάρθια, αφού δύο, τουλάχιστον, περί του τοπικού πολιτισμού παράγοντες συμβούλευσαν τον εκδότη της Παρέμβασης να με απολακτίσει. Δεν το έπραξε. Με αγκάλιασε με περισσότερη στοργή.\nΤο 2012, όπως ήδη ειπώθηκε, είχε περάσει η σκέψη να πέσουν οι τίτλοι του τέλους στην Παρέμβαση,\nKozanitv, Λογοτεχνικό περιοδικό “Παρέμβαση”, https://www.youtube.com/watch?v=NRZvzczbmxI 30.10.2012 αλλά τελικά επέζησε ως σήμερα. Ποιες είναι άραγε οι αιτίες; Μήπως ο εκδοτικός ανήφορος, δηλαδή η δυσκολία ανεύρεσης υλικών πόρων σε εποχή που καταβάλλεται σύντονη προσπάθεια να πειστούμε πως δεν υπάρχουν; Με βεβαιότητα δεν εγκιβωτίζεται στο ερώτημα η έλλειψη συνεργατών, αφού σχεδόν όλοι επιθυμούν να γράφουν σε περιοδικά με κριτές, ώστε να λαμβάνουν μόρια κατά την αναζήτηση θέσεων του Δημοσίου, κι όχι στην Παρέμβαση που κατά μερικούς δεν ελέγχεται από κριτές. Παραγνωρίζεται εδώ πως κριτές της είναι οι χιλιάδες αναγνώστες της!\nΆραγε μεταβλητή των τίτλων τέλους είναι η ευρύτερη οικονομική στενωπός του διευθυντή της Παρέμβασης; Όμως τελευταία έχει δοθεί ολοκληρωτικά στη λογοτεχνία. Ενοχλούν τα ελάχιστα (άμεσα) κριτικά της ψιμύθια;\nΚατά τη γνώμη του γράφοντος οι σκέψεις για το τέλος της Παρέμβασης εκκινούν από την ματαιότητα. Στα τριάντα αδιάλειπτα χρόνια συνέχειάς της ο εκδότης άπλωσε τον εαυτό του σε αρκετά πεδία, με πολλούς τρόπους. Δεν κατόρθωσε να αλλάξει το παιχνίδι του κόσμου. Στα καλέσματά του για πνευματικές μονομαχίες συμπεριέλαβε ακόμα και συνεργάτες του. Η συντριπτική πλειονότητα αποδείχτηκε άοπλη. Οι ελάχιστοι σιδηροφορούντες αρνήθηκαν, όχι από έλλειψη θάρρους αλλά από γνώση της επιπολάζουσας αυτοχλεύης του. Και της ματαιότητας. Όπως άλλωστε δήλωσε κι ο ίδιος σε πρόσφατο αλληγορικό κείμενό του: «ΠΑΜΕ όλοι στη γενική απεργία του τίποτα».\nΚαραγιάννης Βασίλης, Στην εσπερινή Πινακοθήκη, http://iparemvasi.blogspot.gr/2014/11/blog-post_27.html#more 27.11.2014


F Η Αιώνια Κάθαρση - The Forever Purge (2021) - FilmBoy Η Αιώνια Κάθαρση - The Forever Purge (2021) - FilmBoy\nHome > movies > Η Αιώνια Κάθαρση - The Forever Purge (2021)\nΗ Αιώνια Κάθαρση - The Forever Purge (2021)\nΣτο 5ο και τελευταίο κεφάλαιο της αγαπημένης σειράς περιπετειών τρόμου, όλα όσα ξέραμε μέχρι σήμερα ανατρέπονται.\nΤο κοινωνικό πείραμα απέτυχε και είναι εκτός ελέγχου.\nΠλέον, όλοι οι κανόνες παραβιάζονται, καθώς μια ξέφρενη λίγκα παράνομων επιδρομέων αποφασίζει ότι η ετήσια εκκαθάριση όχι μόνο δεν πρέπει να σταματά το ξημέρωμα αλλά θα πρέπει να μην τελειώνει ποτέ.\nΤα μέλη του υπόγειου κινήματος δεν είναι πια ικανοποιημένα με μια μόνο ετήσια νύχτα φονικής αναρχίας, και αποφασίζουν να ανακαταλάβουν την Αμερική μέσω μιας ατελείωτης εκστρατείας μακελειού και σφαγής.\nΚανείς δεν μπορεί να είναι ασφαλής.\nΗ ετήσια ιεροτελεστία βίας καλά κρατεί.\nΟ εξαγνισμός των φονικών ενστίκτων του λαού μέσα από ένα 12ωρο «παραθυράκι» ανομίας έχει κρατήσει την «κανονική» εγκληματικότητα σε πολύ χαμηλά επίπεδα.\nΈνα ζευγάρι Μεξικανών ξεφεύγουν από τα καρτέλ της πατρίδας τους ύστερα από μια σκληρή βεντέτα ανάμεσα σε εμπόρους ναρκωτικών, για να καταλήξουν τελικά σε μια Αμερική όπου ο πολιτισμός καταρρέει και μια «Κάθαρση Διαρκείας» ετοιμάζεται να ξεσπάσει.\nΩς φυγάδες πια, μακριά από τον πόλεμο των καρτέλ, στην καρδιά των Ηνωμένων Πολιτειών, θα ενωθούν με άλλους εξόριστους από τον τόπο τους και θα πολεμήσουν ενωμένοι, καθώς τα αστικά κέντρα βρίσκονται βουτηγμένα στο χάος και τα πάντα αρχίζουν να αποσυντίθενται τριγύρω τους.\nΟι κυνηγημένοι θα προσπαθήσουν να οδηγήσουν τους νέους Αμερικανούς συμμάχους τους στη νότια πλευρά των συνόρων του Μεξικού για να σωθούν από την αναίτια βία.\nΤι θα γινόταν αν, κάθε χρόνο -για 12 ώρες- όλα τα εγκλήματα, συμπεριλαμβανομένης της δολοφονίας, ήταν νόμιμα;\nΗ σατιρική ματιά στην έννοια του νόμου και της τάξης, στον κοινωνικό ρατσισμό και στην καταπίεση των ασθενέστερων, έγινε ένα κινηματογραφικό cult classic τρόμου και αγωνίας που υπογράμμιζε τη βαναυσότητα της κοινωνίας όταν θα λειτουργούσε ανεξέλεγκτα.\nEverardo Gout movies\nItem Reviewed: Η Αιώνια Κάθαρση - The Forever Purge (2021) Rating: 5 Reviewed By: Alexis Kyriazis


«Η Ρόδος ένα από τα καλύτερα αθλητικά κέντρα τένις...» | Η ΡΟΔΙΑΚΗ\n«Η Ρόδος ένα από τα καλύτερα αθλητικά κέντρα τένις...»\nΟ ομοσπονδιακός προπονητής και υπεύθυνος των ακαδημιών του Ρ.Ο.Α., Φώτης Βαζαίος μιλά για τις δυνατότητες του ομίλου τένις καθώς και του νησιού μας γενικότερα\nΗμερομηνία 25/09/18 16:25\nΤην άποψη πως ο ΡΟΑ διαθέται άψογες εγκαταστάσεις και έχει όλα τα φόντα για να δημιουργήσει μια πολύ ισχυρή Ακαδημία στο τένις, εξέφρασε με δηλώσεις του ο υπεύθυνος προπονητής του Ομίλου και Ομοσπονδιακός προπονητής, Φώτης Βαζαίος.\nΟ κ. Βαζαίος που είναι ένας από τους ανθρώπους που έχουν συνδέσει το όνομά τους με σημαντικές επιτυχίες του Ελληνικού τένις, αναφέρεται στις δυνατότητες αλλά και στο μέλλον που έχει ο ΡΟΑ, στο πρόσφατο Τριεθνές τουρνουά αλλά και στο επικείμενο Παγκόσμιο U18.\nΑναφερόμενος στη συνεργασία του με τον Όμιλο, είπε:\n«Ο λόγος που παραμένω στη Ρόδο είναι οι άψογες εγκαταστάσεις που διαθέτει ο Ροδιακός Όμιλος Αντισφαίρισης, ο καιρός αλλά και η πολύ… μαγιά που έχει όσον αφορά το έμψυχο δυναμικό.\nΚατά την άποψή μου, η Ρόδος μπορεί να αποτελέσει ένα από τα καλύτερα αθλητικά κέντρα στην Ελλάδα προκειμένου να προπονούνται αθλητές και αθλήτριες που θέλουν να κάνουν πρωταθλητισμό.\nΑπό τη φύση μου είμαι άνθρωπος που ασχολείται με τον πρωταθλητισμό και αυτό προσπαθώ να κάνω και στον ΡΟΑ. Προσπαθούμε να ανεβάσουμε την ποιότητα στις προπονήσεις. Θέλουμε να την κάνουμε πιο μοντέρνα και ακόμα καλύτερη.\nΟ μεγάλος μας στόχος είναι να οργανώσουμε μια Ακαδημία όπου ένα παιδί θα μπαίνει μέσα στην ηλικία των πέντε ετών και στα 15 του θα μπορεί να παίξει στην Εθνική ομάδα και να κάνει διεθνή καριέρα».\n-Πόσο δύσκολο είναι να γίνει αυτό δεδομένου ότι η Ρόδος βρίσκεται στην επαρχία και είναι μακριά από τα κέντρα αποφάσεων της Αθήνας;\n«Έχουμε πιο πολλά οικονομικά έξοδα όσον αφορά τις μετακινήσεις. Έχουμε αβαντάζ όμως με τα γήπεδα, τα οποία μπορούμε να τα χρησιμοποιήσουμε ελεύθερα ό,τι ώρα επιθυμούμε. Υπάρχουν τα συν και τα πλην. Πιστεύω ότι αν έχεις αγάπη και θέλεις κάτι να το πετύχεις, μπορείς να τα καταφέρεις».\n-Πώς θα βαθμολογούσατε τις εγκαταστάσεις του ΡΟΑ;»\n"Σαν χώρους θα έβαζα ακόμα και 10. Είναι σε πολύ υψηλό επίπεδο οι εγκαταστάσεις. Από άποψη ποιότητας, θέλουμε συντήρηση περισσότερο και κάποιες ακόμα εργασίες. Ο Όμιλος όμως διαθέτει το χώρο και την υποδομή και αυτό είναι σημαντικό. Όπως επίσης είναι σημαντικό το ότι έχουν ανακαινιστεί ο χώρος αναμονής με τη δημιουργία της καφετέριας με αποτέλεσμα το tennis club να έχει γίνει το σπίτι όλων των παιδιών αλλά και των γονιών τους. Αυτό πιστεύω ότι μπορεί να βοηθήσει τα παιδιά να γίνουν καλύτεροι αθλητές».\n-Υπάρχει η αντίληψη ότι το τένις είναι ένα ακριβό άθλημα. Ισχύει αυτό για τον Ροδιακό Όμιλο Αντισφαίρισης;\n«Αυτό ίσχυε παλιότερα σε όλη την Ελλάδα όπου το τένις όντως ήταν ακριβό. Θεωρούταν το άθλημα των αριστοκρατών. Καταρχήν θέλω να πω ότι το τένις είναι ένα καταπληκτικό άθλημα. Είναι μια πολύ καλή γυμναστική. Τα τελευταία χρόνια, το άθλημα έχει γίνει σαφώς πιο προσιτό. Για να παίξει τένις ένα μικρό παιδί δίνει πλέον δύο με τρία ευρώ την ώρα. Τη στιγμή που ο καφές στη Ρόδο κάνει 3.5 ευρώ. Αξίζει πιο πολύ να επενδύσουμε στα παιδιά μας, πίνοντας λιγότερους καφέδες».\n-Υπάρχει ταλέντο στο τένις;\n«Ταλέντο υπάρχει γενικά στην Ελλάδα. Πλέον στον αθλητισμό λέμε ότι το σημαντικό είναι και οι πολλές ώρες εργασίας. Για να γίνεις καλός πρέπει να κάνεις πολλές επαναλήψεις. Να δουλέψεις. Μόνο έτσι μπορείς να προχωρήσεις».\n-Ποια είναι η γνώμη σας για το τριεθνές τουρνουά τένις που έγινε πρόσφατα και τι προσδοκάτε για το Παγκόσμιο που ακολουθεί;\n«Ό,τι τουρνουά γίνεται στη Ρόδο ανεβάζει και το πρεστίζ του Ομίλου. Το Τριεθνές ήταν ένα πολύ ωραίο τουρνουά προκειμένου να πάρουν σημαντικές εμπειρίες τα παιδιά. Κάτι ανάλογο θα γίνει και με το Παγκόσμιο που είναι μια διοργάνωση που μπορεί να διαφημίσει το νησί μας».


Γρόθος, μινάρας και βουτσές: 34 πατροπαράδοτες ελληνικές βρισιές - Λίστες | Oneman\nΓρόθος, μινάρας και βουτσές: 34 πατροπαράδοτες ελληνικές βρισιές\nΜια μαγευτική ξενάγηση στο λεβέντικο υβρεολόγιο της ελληνικής επαρχίας.\nΣίγουρα έχεις να δώσεις τον οβολό σου. Σίγουρα τον θέλουμε. Ιδού και η λίστα που περιμένει την συμπλήρωσή σου.\n(Ο σωστός τρόπος να κλείσει ένα τέτοιο κείμενο)


Πολάκης: Τα τέσσερα πράγματα που θα έκανα στη θέση του Κικίλια | Tribune.gr\nΑρχική ΠΟΛΙΤΙΚΗ Πολάκης: Τα τέσσερα πράγματα που θα έκανα στη θέση του Κικίλια\n17 Ιουνίου 2021, 19:18 | Γράψτε το σχόλιο σας\nΔιαβάστε σχετικά για Άκης Σκέρτσος, Βασίλης Κικίλιας, Κορωνοϊός - Κορονοϊός, Παύλος Πολάκης, Προοδευτική Συμμαχία, ΣΥΡΙΖΑ, Υπουργείο Υγείας,\nΣτο στόχαστρο της Νέας Δημοκρατίας έχει μπει από το βράδυ της Τρίτης ο Παύλος Πολάκης αναφορικά με ορισμένες αναρτήσεις του σχετικά με τον εμβολιασμό κατά του κορωνοϊού.\nΟ Άκης Σκέρτσος αναρωτήθηκε την Πέμπτη τι θα έκανε ο βουλευτής του ΣΥΡΙΖΑ αν θα ήταν αυτός υπουργός Υγείας.\n«Ας σταθούμε λίγο κι ας σκεφθούμε πως θα πήγαινε η εθνική εμβολιαστική εκστρατεία αν στη θέση του Υπουργού Υγείας είχαμε έναν αρνητή του εμβολιασμού κατά της COVID», έγραψε χαρακτηριστικά.\nO Παύλος Πολάκης πέρασε με τη σειρά του στην αντεπίθεση και απάντησε τι ακριβώς θα έκανε αν ήταν αυτός στη θέση του Βασίλη Κικίλια.\nΣυγκεκριμένα, όπως τόνισε με ανακοίνωσή του, θα έκανε τέσσερα βασικά πράγματα.\nΘα πρότεινε τον εμβολιασμό μόνο των άνω των 60-65.\nΔεν θα ήταν διαθέσιμο για όλες τις ηλικίες το εμβόλιο της AstraZeneca.\nΘα ήταν διαθέσιμα τα μονοκλωνικά αντισώματα.\nΘα έφτιαχνε και θα στελέχωνε ΜΕΘ.\nΕπιπλέον, ο βουλευτής του ΣΥΡΙΖΑ τόνισε πως το φθινόπωρο θα υπάρξει κι άλλο κύμα κορωνοϊού λόγω των διαρκών μεταλλάξεων, ενώ κάλεσε την κυβέρνηση να φέρει τα μονοκλωνικά αντισώματα.\nΜε αφορμή την αντίδραση του υφυπουργού παρά τω πρωθυπουργώ, Άκη Σκέρτσου, σχετικά με τις δημόσια διατυπωμένες απόψεις του πρώην αναπληρωτή Υπουργού Υγείας Παύλου Πολάκη για τη διαδικασία του εμβολιασμού για τον κορονοϊό στη χώρα μας και την αντίστοιχη διαχείριση της πανδημίας από την κυβέρνηση Μητσοτάκη, ο Βουλευτής Χανίων του ΣΥΡΙΖΑ απευθυνόμενος στον κ. Σκέρτσο αλλά και σε όσους επιχειρούν αυτές τις ημέρες να θολώσουν το τοπίο, ξεκαθάρισε τονίζοντας τα εξής:\n•Ναι, αν ήμουν υπουργός θα πρότεινα τον εμβολιασμό μόνο των άνω των 60-65 ετών και των ευπαθών ομάδων, με πλήρη γνώση και ενημέρωση πως πρόκειται για εμβόλια που συνεχίζεται η φάση-3 της μελέτης τους!.\nΣε αυτές τις κατηγορίες το όφελος υπερτερεί κατά πολύ του κινδύνου. Μια ματιά στα στοιχεία εισαγωγών, διασωληνώσεων & θανάτων με βάση την ηλικία, που δημοσιεύει ο ΕΟΔΥ από την αρχή της πανδημίας, πείθει για το δίκιο που έχω για τα παραπάνω (βλ. σχετικό συνημμένο πίνακα, μέχρι 16-6-2021).\n•Ναι, αν ήμουν υπουργός δεν επρόκειτο να ανοίξω την πλατφόρμα για όλες τις ηλικίες με το Astra-Ζeneca, όταν γινόταν φανερές οι λίγες αλλά υπαρκτές επιπλοκές που οδηγούσαν άλλες χώρες σε απόσυρσή του από κάποιες ηλικίες. Αντίθετα δηλαδή μ’ αυτό που κάνατε εσείς για να «ξεστοκάρετε»!\n•Ναι, θα έφερνα τα μονοκλωνικά αντισώματα από την πρώτη στιγμή που πήραν έκτακτη έγκριση, για να μειώσω τις εισαγωγές και τους μισούς περίπου θανάτους, από αυτούς που δυστυχώς θρηνήσαμε ήδη.\n•Ναι, θα έφτιαχνα και θα στελέχωνα ΜΕΘ που θα μπορούσαν να καλύψουν την πίεση του συστήματος Υγείας και δεν θα άφηνα να πεθάνουν εκτός ΜΕΘ οι 8.000 περίπου (από τους συνολικά 12.500 μέχρι σήμερα θανόντες), όπως κάνατε εσείς. Προφανώς θα είχα βάλει στο «παιχνίδι» και τις ιδιωτικές ΜΕΘ, όσες τουλάχιστον θα μπορούσαν να ανταποκριθούν επαρκώς επιστημονικά, γιατί δεν μπορούν όλες! Φυσικά και δεν θα έδινα διπλάσια αμοιβή στις ιδιωτικές κλινικές για να νοσηλεύουν τα άλλα, μη-covid περιστατικά!\n•Ναι, αυτά θα έκανα… και παίρνω πλήρως την ευθύνη αυτών που λέω! Έχουμε δρόμο ακόμα με την πανδημία… και θα φανεί ποιος έχει δίκιο. Φέρτε τώρα τα φάρμακα! Θα υπάρξει κι άλλο κύμα (έστω και μικρότερο) το φθινόπωρο λόγω των διαρκών μεταλλάξεων.\nΚλείνοντας την δημόσια απάντησή του ο Παύλος Πολάκης και απευθυνόμενος ξανά στον κ. Σκέρτσο, τόνισε:\n«Όση αγάπη για την ανθρώπινη ζωή έχω εγώ ως Γιατρός και ως Αριστερός, δεν θα την αποκτήσεις εσύ, ακόμα και αν ζήσεις τρεις ζωές.\n»Και να ξέρεις κι εσύ και όλοι οι άλλοι… ότι “καθαρή επιστήμη” δεν υπάρχει!\n»Έχει κοινωνικούς προσδιοριστές. Από το τι ερευνάς και γιατί, μέχρι το πως και ποιοι γεύονται τα αποτελέσματα της! Και ο νοών νοείτω…».


Εκλογές ΚΙΝΑΛ – Τελικά: Ο Γιώργος Παπανδρέου κέρδισε τον Λοβέρδο, την άλλη Κυριακή η μάχη με τον Ανδρουλάκη - Policeforces.gr\nHome ΠΟΛΙΤΙΚΗ Εκλογές ΚΙΝΑΛ – Τελικά: Ο Γιώργος Παπανδρέου κέρδισε τον Λοβέρδο, την άλλη Κυριακή η μάχη με τον Ανδρουλάκη\nΕκλογές ΚΙΝΑΛ – Τελικά: Ο Γιώργος Παπανδρέου κέρδισε τον Λοβέρδο, την άλλη Κυριακή η μάχη με τον Ανδρουλάκη\nΟλοκληρώθηκαν με επιτυχία και με μεγάλη προσέλευση οι εσωκομματικές εκλογές του ΚΙΝΑΛ με το Νίκο Ανδρουλάκη να ηγείται της δεύτερης Κυριακής. Ο Γιώργος Παπανδρέου (27,6%) κερδίζει στο νήμα τον Αντρέα Λοβέρδο (26,6%). Θα αναμετρηθεί την επόμενη Κυριακή με τον Νίκο Ανδρουλάκη (37,11%) που πήρε «καθαρό» προβάδισμα, για την προεδρία του ΚΙΝΑΛ.\nΟ Γιώργος Παπανδρέου είναι αυτός που θα αναμετρηθεί πολιτικά την ερχόμενη Κυριακή 12 Δεκεμβρίου στον Β΄γύρο των εκλογών του ΚΙΝΑΛ για την προεδρία του κόμματος, καθώς έχει ισχνό μεν αλλά μη ανατρέψιμο προβάδισμα έναντι του Αντρέα Λοβέρδου που δήλωσε με τη σειρά του, πως θα είναι «παρών» για ένα ενωμένο ΠΑΣΟΚ.\nΔΕΙΤΕ ΑΚΟΜΗ 👉👉 «Έπιασαν κορόιδο» τον Μέσι: Πλήρωσε 30.000.000 και αγόρασε υπερπολυτελές ξενοδοχείο που σε λίγο δεν θα υπάρχει καν\nΔΕΙΤΕ ΑΚΟΜΗ 👉👉 Γρηγόρης Πετράκος εναντίον Αντώνη Κανάκη: «Θλιβερό απομεινάρι, υποστηρικτής Δικτατορίας και προσκυνημένος»\n«Το ΠΑΣΟΚ επιστρέφει»\nΟ Νίκος Ανδρουλάκης έκανε πρώτος δηλώσεις για το εκλογικό αποτέλεσμα του ΚΙΝΑΛ.. «Το ΠΑΣΟΚ επιστρέφει. Θα τιμήσω την εντολή για ανανέωση, ενότητα και πολιτική αυτονομία. Θέλω να ευχαριστήσω τους 270.000 που ήρθαν και μας τίμησαν σε αυτή τη μαζική διαδικασία. Θέλω να ευχαριστήσω τους συνυποψηφίους μου, που αναμετρηθήκαμε με πολιτικό πολιτισμό και με ενότητα, κάτι που είναι η παρακαταθήκη της αείμνηστης Φώφης Γεννηματά. Δύναμή μου είναι η βάση της παράταξης και όσοι την επιθυμούν περήφανη και ισχυρή. Θα τιμήσω την εντολή τους για ανανέωση, ενότητα και πολιτική αυτονομία. Το ΠΑΣΟΚ επιστρέφει».\n«Οι πολίτες αποφασίζουν για το μέλλον της παράταξης»\nΟ Γιώργος Παπανδρέου δεν περίμενε αυτό το αποτέλεσμα και το «υποδέχθηκε»… παγωμένα. «Αυτή την Κυριακή πετύχαμε τον στόχο να κινητοποιήσουμε μαζικά μεγάλο αριθμό προοδευτικών πολιτών. Την άλλη Κυριακή οι πολίτες που σήμερα μας τίμησαν με τη μεγαλειώδη συμμετοχή τους, αποφασίζουν για την τύχη και το μέλλον της παράταξης».\n«Συνεχίζω δυνατά με σεμνότητα και ταπεινότητα»\nΟ Αντρέας Λοβέρδος μίλησε και από τη δική του πλευρά για τις εκλογές του ΚΙΝΑΛ. «Θέλω να ευχαριστήσω μέσα από την ψυχή μου του εκατοντάδες χιλιάδες πολίτες, που συμμετείχαν σε αυτή τη γιορτή της Δημοκρατίας. Θέλω να τους ζητήσω συγγνώμη για τις πολλές ώρες που περίμεναν για να συμμετάσχουν στην κάλπη μας. Θέλω να πω όσο πιο δυνατά μπορώ ότι το ΠΑΣΟΚ έχει μέλλον. Συνεχίζω δυνατά με σεμνότητα και ταπεινότητα».\nΕκλογές ΚΙΝΑΛ: Πρωτιά Λοβέρδου στην Αττική\nΟ Αντρέας Λοβέρδος πάντως πρώτευσε στην Αττική με τον Νίκο Ανδρουλάκη να μένει στην τρίτη θέση. Με καταμετρημένο το 86,73% των ψήφων του ΚΙΝΑΛ, ο Ανδρέας Λοβέρδος προηγείται με ποσοστό 33,22%. Ακολουθεί ο Γιώργος Παπανδρέου με 29,32% και έπεται ο νικητής του πρώτου γύρου, με 27,9%.\nΣτον δήμο Αττικής, πρώτος ο Γιώργος Παπαβνδρέου με 30,36%, δεύτερος ο Ανδρέας Λοβέρδος με 28,69%. Έπεται ο Νίκος Ανδρουλάκης με 28,58%.\nΣτον δήμο Πειραιά μπροστά εμφανίζεται ο Ανδρέας Λοβέρδος με 32,15%, ακολουθεί ο Νίκος Ανδρουλάκης με 31% και έπεται ο Γιώργος Παπανδρέου με 30,43%.\nΣτην Κρήτη ο Νίκος Ανδρουλάκης κατέλαβε την πρωτιά, με μεγάλο ποσοστό της τάξης του 61,3%. Ακολούθησε ο Γιώργος Παπανδρέου με 24,69% και μετά ο Ανδρέας Λοβέρδος με 10,07%.\nΣτην Κεντρική Ελλάδα, πρώτος εμφανίζεται ο Νίκος Ανδρουλάκης με 35%, δεύτερος ο Γιώργος Παπανδρέου με 31,23% και ακολουθεί ο Ανδρέας Λοβέρδος με 25,36%.\nΣτη Θεσσαλία, καταγράφεται – με διαφορά – πρωτιά Ανδρουλάκη με 36,37%, ακολουθεί ο Γιώργος Παπανδρέου με 29,45% και έπεται ο Ανδρέας Λοβέρδος με 23,1%.\nΣτην περιφέρεια Στερεάς Ελλάδας, πρώτος ο Ανδρουλάκης με 35,69%, ακολουθεί ο Γιώργος Παπανδρέου με 28,83% και έπεται ο Ανδρέας Λοβέρδος με 28,66%. [/expander_maker]\nΕκλογές ΚΙΝΑΛ – Τελικά: Ο Γιώργος Παπανδρέου κέρδισε τον Λοβέρδο, την άλλη Κυριακή η μάχη με τον Ανδρουλάκη Reviewed by admin on Δεκεμβρίου 06, 2021 Rating: 5


Στα τελεσίγραφα η διαπραγμάτευση | Αρχείο | ToPortal\nΒρίσκεστε στο: ΚΕΝΤΡΙΚΗ / Αρχείο / Στα τελεσίγραφα η διαπραγμάτευση\nΣτο στάδιο της ανταλλαγής τελεσίγραφων και προσχεδίων, έχει εισέλθει η διαπραγμάτευση της Αθήνας με τους εταίρους. Σε αναμονή το Μαξίμου, εν μέσω συνεδρίασης του Brussels Group. Ανοιχτά τα εσωτερικά μέτωπα τόσο μεταξύ των δανειστών, όσο και στην Αθήνα.\nΣύμφωνα με πληροφορίες του ThePressProject, η κυβέρνηση αναμένει τελεσίγραφο, παρόλο που το μέτωπο των δανειστών εξακολουθεί να παρουσιάζει ρωγμές.\nΔΝΤ και ΕΕ εμφανίζονται να μην έχουν καταλήξει ούτε μεταξύ τους σε συμφωνία ως προς το ακριβές μείγμα της οικονομικής πολιτικής που προτείνουν για την Ελλάδα, σύμφωνα με ανώτατες κυβερνητικές πηγές.\nΑπό την άλλη και στην Αθήνα, μεγαλώνει η απόσταση μεταξύ εκείνων που τάσσονται υπέρ της ρήξης και εκείνων που εκφράζουν αισιοδοξία για τη δυνατότητα επίτευξης συμφωνίας.\nΤην ίδια ώρα, οι ίδιες πηγές υποστηρίζουν ότι η επόμενη δόση, ύψους 300 εκατ. ευρώ προς το ΔΝΤ, η οποία λήγει την Παρασκευή, δεν πρόκειται να πληρωθεί.\nΣτις λεπτομέρειες το σχέδιο\nΣημειώνεται ότι το μεσημέρι της Τρίτης, λίγη ώρα πριν την έναρξη της συνεδρίασης του Brussels Group (16:00), πηγή κοντά στις συζητήσεις δήλωσε στο Reuters ότι ΕΕ και ΔΝΤ βρίσκονται κοντά στο να αποστείλουν στην κυβέρνηση προσχέδιο συμφωνίας.\n«Είμαστε σχεδόν έτοιμοι» ανέφερε η πηγή, προσθέτοντας ότι ΕΕ και ΔΝΤ συντάσσουν τις τελικές λεπτομέρειες της συμφωνίας.\nΝωρίτερα, από το υπουργείο Παιδείας ο πρωθυπουργός Αλέξης Τσίπρας είχε ανακοινώσει ότι η Αθήνα απέστειλε το δικό της προσχέδιο συμφωνίας, το οποίο φέρεται να εκτείνεται σε 47 σελίδες.\nΚάλεσμα σε πολιτική υπευθυνότητα\nΟ Αλέξης Τσίπρας κάλεσε τους ευρωπαίους ηγέτες να αναλάβουν την πολιτική ευθύνη για το κλείσιμο της συμφωνίας οριοθετώντας ουσιαστικά και τις υποχωρήσεις που είναι διατεθειμένη να κάνει η ελληνική πλευρά. Κάναμε παραχωρήσεις, διότι ένας συμβιβασμός απαιτεί παραχωρήσεις, είπε χαρακτηριστικά.\nΟι εξελίξεις έρχονται μετά την πενταμερή συνάντηση το βράδυ της Κυριακής στο Βερολίνο. Σύμφωνα με όσα έχουν γίνει γνωστά, Μέρκελ, Ολάντ, Γιούνκερ, Ντράγκι και Λαγκάρντ κάλεσαν να εντατικοποιηθούν οι πολύμηνες διαπραγματεύσεις μέσα στις επόμενες μέρες.


ΟΜΟΡΦΙΕΣ ΤΗΣ ΕΛΛΑΔΑΣ - Ενωμένη Ρωμηοσύνη\nΔημοσιεύσεις ετικέτας «ΟΜΟΡΦΙΕΣ ΤΗΣ ΕΛΛΑΔΑΣ»\nΎμνος των «New York Times» για τις χιονισμένες βουνοπλαγιές της Κρήτης\nΟι «New York Times» καλούν τους φίλους του σκι να επισκεφθούν την Κρήτη για να απολαύσουν το άθλημά τους στις χιονισμένες βουνοπλαγιές του νησιού. Αν και η Κρήτη αποτελεί παγκοσμίως γνωστό τουριστικό προορισμό, μία πτυχή του νησιού παραμένει ευρέως άγνωστη: Είναι ένας εξαιρετικός προορισμός για εαρινό σκι…\nΠατριδογνωσία: Η Καλλιρρόη Ασπροποτάμου από ψηλά!\nΚαλλιρόη Ασπροποτάμου: Ορεινό χωριό της Ν Πίνδου, σε 1.040 μ. ανάμεσα στις κορυφές Ντάλια (1.500 μ.), Κρούτσια Πάπλου (1.700 μ.) και Μπουρντένι (1.750 μ.), μεταξύ Κρανιάς και Πολυθέας. Απέχει 60 χλμ. από την Καλαμπάκα… αναφέρεται πως από το χωριό πέρασε και δίδαξε ο εθναπόστολος Κοσμάς ο Αιτωλός.\nΑΡΘΡΟΓΡΑΦΙΑ ΟΜΟΡΦΙΕΣ ΤΟΥ ΤΟΠΟΥ ΜΑΣ ΟΠΤΙΚΟΑΚΟΥΣΤΙΚΟ ΥΛΙΚΟ ΦΩΤΟΓΡΑΦΙΚΟ ΥΛΙΚΟ\nΜεγάλο αφιέρωμα στην περιοχή των Αγράφων παρουσιάζει το BBC Travel, τονίζοντας πως για χρόνια η περιοχή παρέμενε τόσο δυσπρόσιτη που χαρτογραφήθηκε ως «άγραφη». Στο αφιέρωμα, δίνεται και μία από τις εκδοχές για το πώς προέκυψε το όνομά της…\nΗ I.M. Αγίας Παρασκευής στο Μονοδένδρι\nΣτα πανέμορφα Ζαγοροχώρια και πιο συγκεκριμένα σε ένα από τα ομορφότερα χωριά του Ζαγορίου, το Μονοδένδρι, βρίσκεται η Ι.Μ Αγίας Παρασκευής του Βίκου. Πρόκειται για την ιστορικότερη Μονή της ευρύτερης περιοχής του Ζαγορίου και μια απο τις ομορφότερες σε ολόκληρη την Ελλάδα.\nΠατριδογνωσία: Ερμιόνη, η γραφική πόλη-χερσόνησος με το δάσος\nΕλάτε μαζί μας για να επισκεφτούμε την Ερμιόνη, την πανέμορφη παραλιακή κωμόπολη με τη νησιώτικη ατμόσφαιρα. Είναι χτισμένη σε μια μεγάλη χερσόνησο που καταλήγει στο γραφικό δάσος Μπίστι.


ΠΑΡΑΔΟΣΙΑΚΑ ΕΠΑΓΓΕΛΜΑΤΑ - PDF\nDownload "ΠΑΡΑΔΟΣΙΑΚΑ ΕΠΑΓΓΕΛΜΑΤΑ"\n1 Ι ΔΗΜΟΤΙΚΟ ΣΧΟΛΕΙΟ ΠΑΦΟΥ Σχολική χρονιά: ΠΑΡΑΔΟΣΙΑΚΑ ΕΠΑΓΓΕΛΜΑΤΑ Εργασία από τα παιδιά της Γ2 Υπεύθυνη δασκάλα: Χριστίνα Αγαθοκλέους\n2 Ο παπλωματάς Ο παπλωματάς είναι ένα από τα παραδοσιακά επαγγέλματα που στις μέρες μας έχει εγκαταλειφθεί. Έφτιαχνε βαμβακερά παπλώματα, στρώματα, καναπέδες, πολυθρόνες. Χρησιμοποιούσε μαλλί ή βαμβάκι για να γεμίσει το αντικείμενο. Για τα παπλώματα γέμιζε μια μεγάλη σακούλα από ύφασμα στο μέγεθος του κρεβατιού. Χρησιμοποιούσε μηχανές ραψίματος και έκανε τα γαζιά και τα σχέδια πάνω στο ύφασμα. Πρώτα άνοιγε το βαμβάκι σε μικρές τούφες και μετά με το δοξάρι, ένα ξύλινο όργανο σε σχήμα τόξου που ρυθμιζόταν με μοχλό, χτυπούσε το βαμβάκι. Μετά το έβαζε στο ύφασμα και συνέχιζε να το χτυπά με ένα λεπτό ραβδί για να απλωθεί το βαμβάκι. Μάριος Κολοβός Νεφέλη Ιωαννίδου\n3 Ο τσαγκάρης Είναι ένα παλιό επάγγελμα που σχεδόν έχει εξαφανιστεί. Κατασκεύαζε υποδήματα. Οι πελάτες του πήγαιναν στο μικρό εργαστήρι του και παράγγελλαν παπούτσια. Για να φτιάξει τα υποδήματα διάλεγε τα καλύτερα δέρματα τράγου και κατσίκας. Τα παπούτσια ήταν εξολοκλήρου χειροποίητα, ραφτά και καρφωτά. Πρώτα έπαιρνε την στάμπα του πέλματος του πελάτη, έφτιαχνε το πάνω μέρος και μετά έκοβε τη σόλα. Ο χώρος όπου δούλευε ονομαζόταν τσαγκαράδικο και είχε βελόνες, σακοράφες, τανάλιες, καλαπόδια που έβαζαν μέσα στα παπούτσια και άλλα μικροεργαλεία. Αναστασία Κλεόπα Σωκράτης Μιχαηλίδης\n4 Ο αγγειοπλάστης Ο αγγειοπλάστης ήταν ένα από τα αρχαιότερα επαγγέλματα της Κύπρου. Δουλειά του ήταν να πλάθει αντικείμενα, κυρίως από πηλό. Κατασκεύαζε όλα εκείνα τα πήλινα αντικείμενα που χρησιμοποιούνταν στην κάλυψη των αναγκών των ανθρώπων στα σπίτια. Τέτοια αντικείμενα είναι τα πήλινα πιάτα, τα ταψιά, τα πιθάρια. Τα βασικά εργαλεία που χρησιμοποιούσε ήταν ο τροχός, το σφουγγάρι και το χτένι. Χρειαζόταν ο αγγειοπλάστης να ήταν δεξιοτέχνης ώστε να μπορεί να δίνει τη μορφή στα αντικείμενα. Σήμερα, τα πήλινα αντικείμενα τα χρησιμοποιούμε περισσότερο για διακόσμηση. Τζούλια Γεωργίου Ζακίγια Απτιφατάχ\n5 Ο ταλιαδώρος Η τέχνη του ταλιαδώρου, δηλαδή του ξυλογλύπτη ήταν πολύ παλιά. Δουλεία του ήταν να κατασκευάζει και να σκαλίζει ξύλινα σεντούκια για τους κατοίκους των χωριών της περιοχής του. Τα σεντούκια ήταν το κυριότερο έπιπλο κάθε ζευγαριού, αφού μέσα ήταν φυλαγμένα τα προικιά της νύφης. Στην μπροστινή όψη του σεντουκιού, ο ταλιαδώρος με τα εργαλεία του σκάλιζε διάφορα διακοσμητικά όπως μοτίβα, πουλιά, δέντρα. Θεόδωρος Αϊδινίδης Μελιάνα Αγρότου\n6 Ο τσαεράς ή καρεκλάς Ο τσαεράς ή καρεκλάς όπως λέγεται ήταν ο τεχνίτης που έφτιαχνε καρέκλες-τσαέρες. Οι καρέκλες ήταν ψάθινες με ξύλινο σκελετό. Για το σκελετό χρησιμοποιούσε ξύλο λατζιάς, αντρουκλιάς, αχλαδιάς, μοσφιλιάς και άλλα. Εκτός από το να φτιάχνει καινούριες καρέκλες, γύριζε από γειτονιά σε γειτονιά και επιδιόρθωνε τις παλιές ξύλινες καρέκλες. Το κάθισμα της καρέκλας το έφτιαχνε με το δέσιμο του τόνου που ήταν φυτικό σχοινί από βούρλα και πλεκόταν από τους χωρικούς της περιοχής. Η διακόσμηση των ξύλων γινόταν με ξέβαθους χαραγμένους κύκλους με αρίδα ενώ πιο σπάνια γινόταν με γεωμετρικές διακοσμήσεις με εργαλεία ξυλογλυπτικής. Αντώνης Κουπεπίδης Ντανιέλλα Στυλιανού\n7 Η υφάντρα Η υφάντρα ύφαινε στον αργαλειό. Ύφαινε ρούχα, παπλώματα, χαλιά καθώς και άλλα αντικείμενα που χρησιμοποιούσαν στο σπίτι. Οι κοπέλες ετοίμαζαν μόνες τους τα προικιά τους με πολλή υπομονή και με πολύ κόπο. Για να πατούν πάνω στο αργαλειό, χωρίς να πονούν, φορούσαν ένα είδος παντόφλας με ελεύθερη φτέρνα, τα «τερλέζια». Αναστασία Νικολαΐδη Χανίν Αλ Χαμπούλ\n8 Ο καλαθάς Ο καλαθάς είναι και αυτό ένα επάγγελμα που δυστυχώς σήμερα έχει εκλείψει. Ο καλαθάς έφτιαχνε καλάθια, δηλαδή, πλεκτά σκεύη. Πρώτα έκοβε τα σκληρά καλάμια και τα έβαζε στο νερό να μουλιάσουν για να μπορεί να τα χειρίζεται. Τα καλάμια τα έβρισκαν σε διάφορά μεγέθη και μήκη. Σε μερικές περιπτώσεις μαζί με τα σκληρά καλάμια χρησιμοποιούνται και λεπτά εύκαμπτα κλαδιά από δέντρα ή θάμνους, όπως τρεμιθιά, αγριελιά κτλ. Το καλάθι αποτελείτο από το σκελετό, που σχηματιζόταν από τις στερεότερες βέργες και γύρω από αυτό πλέκονταν σε διάφορα σχέδια λεπτότερες βέργες και πιο ευλύγιστες. Στέλιος Ευριπίδου Μαρία Λουκά\nΘέμα: Κυπριακή Λαϊκή Τέχνη Τάξη: Β Γυμνασίου Χρόνος: 40 Μάθημα: 1 ο Ημερομηνία: 06/03/08\nΣΧΕΔΙΟ ΜΑΘΗΜΑΤΟΣ Θέμα: Κυπριακή Λαϊκή Τέχνη Χρόνος: 40 Μάθημα: 1 ο Ημερομηνία: 06/03/08 Στόχοι: Οι μαθητές: Να αναγνωρίζουν τη Λαϊκή Τέχνη και Παράδοση της Κύπρου και να δικαιολογούν την ανάπτυξη. Να ονομάζουν\n«Της Χώρας τα παζάρια»\n«Της Χώρας τα παζάρια» ΕΡΕΥΝΑ ΣΥΓΓΡΑΦΗ Γεωργία Καραβιώτου, Κλειώ Φλουρέντζου, Χριστιάνα Παπαδοπούλου (Σύμβουλοι Μουσειακής Αγωγής) ΣΥΜΒΟΥΛΟΣ Λουκία Λοΐζου Χατζηγαβριήλ (πρώην Έφορος Λεβέντειου Δημοτικού\nΟ Αργαλειός. Πατανίες που ήταν χοντρά και βαριά κλινοσκεπάσματα διαφόρων ειδών όπως πατητές, καρπετοπεραμάτιστες, κουρκουσελίδικες κ.α.\nΟ Αργαλειός Η τέχνη της υφαντικής ήταν γνωστή από τη νεολιθική εποχή, όπως μαρτυρούν ευρήματα της εποχής εκείνης: σφοντύλια κ.α. Αλλά και οι ηρωίδες των Ομηρικών επών είχαν κύρια ενασχόληση τους την υφαντική.\nΕΡΕΥΝΗΤΙΚΗ ΕΡΓΑΣΙΑ 2013 ΘΕΜΑ : ΕΠΑΓΓΕΛΜΑΤΑ ΤΟΥ ΠΑΡΕΛΘΟΝΤΟΣ ΚΑΙ ΤΟΥ ΜΕΛΛΟΝΤΟΣ\nΕΡΕΥΝΗΤΙΚΗ ΕΡΓΑΣΙΑ 2013 ΘΕΜΑ : ΕΠΑΓΓΕΛΜΑΤΑ ΤΟΥ ΠΑΡΕΛΘΟΝΤΟΣ ΚΑΙ ΤΟΥ ΜΕΛΛΟΝΤΟΣ Στην εποχή μας,η ανάπτυξη της τεχνολογίας συμβάλει στην βελτίωση της καθημερινής μας ζωής, καθώς χάρις αυτήν η επίλυση των προβλημάτων\n3 ος Παγκύπριος Διαγωνισμός Εικαστικών Τεχνών Μέσης Γενικής Εκπαίδευσης Κύπρος Ξανα! Re-Cyprus! Ομαδική Εργασία Μνημειακού Χαρακτήρα Ομα δα 2 Λύκειο Σκέψεις και προβληματισμοί: Τί παραδείγματα έχουμε από\nCyprus Breakfast Pilot Action Program Τρώγοντας με τα μάτια Τρόποι παρουσίασης του Κυπριακού Προγεύματος Φλωρεντία Κυθραιώτου Σύμβουλος Γαστρονομίας Κυπριακού Προγεύματος 2 ΤΡΩΓΟΝΤΑΣ ΜΕ ΤΑ ΜΑΤΙΑ Τρόποι\nΟι αργαλειοι και τα υφαντα, τα παλια χρο νια στα χωρια\n1 of 5 07/09/2012 10:56 Subject: Οι αργαλειοί και τα υφαντά, τα παλιά χρόνια στα χωριά From: Ioannis Pallikaris Date: 07/09/2012 09:47 To: Εύα Βολιτάκη Την\nΣυνάντηση με την. παράδοση. Ένα ταξίδι στα παλιά, μόλις ξεκινά επαγγέλματα που χάθηκαν στο χρόνο\nΠΑΡΑΔΟΣΙΑΚΑ ΕΠΑΓΓΕΛΜΑΤΑ: ΤΣΑΓΚΑΡΗΣ, ΥΦΑΝΤΡΑ, ΠΕΤΑΛΩΤΗΣ, ΚΑΛΑΘΟΠΛΕΚΤΙΚΗ Ε 3 Νοέμβρης 2013 ΣΕΛΙΔΑ... 1-6 ΠΑΡΑΔΟΣΙΑΚΑ ΕΔΕΣΜΑΤΑ: ΨΩΜΙ, ΔΑΚΤΥΛΑ, ΚΑΤΙΜΕΡΙΑ, ΠΑΛΟΥΖΕΣ, ΓΛΥΚΟ ΚΙΤΡΟΜΗΛΟ, ΓΛΥΚΟ ΚΑΡΠΟΥΖΙ, ΧΑΛΟΥΜΙ,


Δον Κιχωτης - Θεατρο (BKS.0765143)\nΑρχική > Βιβλία > Θέατρο > ΔΟΝ ΚΙΧΩΤΗΣ\nΑΔΑΜΗΣ ΔΗΜΗΤΡΗΣ στην κατηγορία ΘΕΑΤΡΟ\nH μεγάλη ανάγκη του ανθρώπου να ταξιδέψει και να γνωρίσει... Να μάθει τον κόσμο...Να αντιμετωπίσει Ανεμόμυλους. Να βρει την αλήθεια του, την αλήθεια του καθενός.\nΗ ιστορία μας εκτυλίσσεται στην Ισπανία. Ένας ευγενής που ζει εκεί με την ανιψιά του, και τους λίγους, αλλά καλούς του υπηρέτες, διαβάζει πολλά βιβλία, αλλά ένα από αυτά του κάνει ιδιαίτερη εντύπωση. Είναι το βιβλίο του Μιγκέλ ντε Θερβάντες «Δον Κιχώτης». Αμέσως, χωρίς δεύτερη σκέψη, πείθει τον εαυτό του ότι είναι ο Δον Κιχώτης. Αυτό τον οδηγεί να αναζητήσει τα ίχνη του ήρωά του στο δικό του ταξίδι. Ο Δον Κιχώτης πιστεύοντας πως είναι ταγμένος για να πολεμήσει το κακό ξεκινά κάτω από τους ιερούς όρκους της Ιπποσύνης ένα ταξίδι του νου, ένα ταξίδι στις σκιές, ένα ταξίδι έξω από την πραγματικότητα. Συντροφοί του ο Σάντσο Πάντσα, ο πιστός του υπηρέτης, ο Ροσινάντης το άλογό του, η αγαπημένη του Δουλτσινέα αλλά και ένα πλήθος άλλων που βρίσκονται στο δρόμο του άθελά τους και παίρνουν τη μορφή που ο ίδιος τους δίνει. Εχθροί του οι Γίγαντες-Ανεμόμυλοι αλλά και όσοι προκαλούν την αδικία. Τα παιδιά θα έχουν την ευκαιρία να «συναντήσουν» τις ιδέες στις οποίες βασίζεται το πασίγνωστο αυτό έργο μέσα από μια σύγχρονη ματιά.\nΣτον ψηφιακό δίσκο που συνοδεύει την έκδοση οι μικροί μας φίλοι θα ακούσουν όλη την παράσταση που ανέβηκε τον Οκτώβριο του 2013 στο θέατρο «Ιλίσια» από τις μαγικές σβούρες. Η εξαιρετική μουσική, πηγάζει όλη από την μεγάλη γκάμα των Ισπανών συνθετών αλλά και άλλων που επηρεάστηκαν από την μεγάλη παράδοση της Ιβηρικής Χερσονήσου. Τα τραγούδια βασίζονται σε παραδοσιακά και λαϊκά τραγούδια από το φλαμένκο μέχρι τον Λόρκα, ειδικά διασκευασμένα για τα παιδιά.\nΔΟΝ ΚΙΧΩΤΗΣ (BKS.0765143)\nΔΟΝ ΚΙΧΩΤΗΣ BKS.0765143 ΑΔΑΜΗΣ ΔΗΜΗΤΡΗΣ ΑΔΑΜΗΣ ΔΗΜΗΤΡΗΣ ΘΕΑΤΡΟ ΔΟΝ ΚΙΧΩΤΗΣ


PANELIAKOS, Boston USA: Μετακομίζει στο Βόλο η εθνική ομάδα ποδοσφαίρου\nΜετακομίζει στο Βόλο η εθνική ομάδα ποδοσφαίρου\nΘα γίνουν έργα βελτίωσης για να πληρούνται οι προδιαγραφές της ΟΥΕΦΑ.\nΗ εθνική ομάδα ποδοσφαίρου της Ελλάδας, αφήνει πίσω της την Αθήνα τουλάχιστο για την ώρα και μετακομίζει στο Βόλο.\nΑυτό είχε εμφανιστεί σαν πληροφορία τον τελευταίο καιρό,όμως την Πέμπτη έγινε πράξη οριστικά και θα έχει σαν έδρα της στα δύο πρώτα παιχνίδια της που θα δώσει για το Nations League, το Πανθεσσαλικό στάδιο.\nΑυτό έγινε επίσημα γνωστό την Πέμπτη, αφού ο Δήμος Βόλου και η ΕΠΟ συμφώνησαν να γίνουν έργα βελτίωσης για να πληρούνται οι προδιαγραφές της ΟΥΕΦΑ και μάλιστα υπέγραψαν συμβόλαιο και εκδόθηκε και ανακοίνωση, η οποία αναφέρει τα εξής:\n«Μνημόνιο συνεργασίας υπέγραψαν σήμερα στα γραφεία της Ελληνικής Ποδοσφαιρικής Ομοσπονδίας ο Αναπληρωτής Πρόεδρος της Ε.Π.Ο. Παναγιώτης Δημητρίου και ο Δήμαρχος Βόλου Αχιλλέας Μπέος με αντικείμενο τη διεξαγωγή αγώνων της Εθνικής Ανδρών στο Πανθεσσαλικό Στάδιο.\nΣτο μνημόνιο προβλέπεται ότι ο Δήμος Βόλου θα αναλάβει τα έργα βελτίωσης που απαιτούνται, έτσι ώστε το Πανεθεσσαλικό να πληροί τις προϋποθέσεις που θέτει η UEFA για να φιλοξενήσει αγώνες του UEFA Nations League.\nΥπενθυμίζεται ότι η Εθνική θα δώσει τους δύο πρώτους εντός έδρας αγώνες της για το UEFA Nations League τον προσεχή Ιούνιο και συγκεκριμένα στις 9 με την Κύπρο ή την Εσθονία και στις 12 με το Κόσοβο».


Χώρισε ο Φλωρινιώτης μετά από 30 χρόνια γάμου! | κοσμικα , opinions | womenonly.gr\nΧώρισε ο Φλωρινιώτης μετά από 30 χρόνια γάμου!\n«Χωρίσαμε γιατί την παραμελούσα» δήλωσε ο Γιάννης Φλωρινιώτης και τρόμαξα να συνέλθω από το σοκ της είδησης - βόμβας. Η αλήθεια είναι\n«Χωρίσαμε γιατί την παραμελούσα» δήλωσε ο Γιάννης Φλωρινιώτης και τρόμαξα να συνέλθω από το σοκ της είδησης - βόμβα. Η αλήθεια είναι πως είχα ξεχάσει ότι ο «πειράζει που είμαι μεγάλη φίρμα» είναι παντρεμένος καθότι η σύζυγος της...φίρμας στα 30 χρόνια έγγαμου βίου υπήρξε «αθόρυβη». Ωστόσο, για να επανέλθω στα του σοκ, αυτό υπήρξε μεγάλο, διότι πώς να το κάνουμε ήταν ένας γάμος 30 χρόνων.\nΟ Φλωρινιώτης, λοιπόν, πιο ανανεωμένος από ποτέ βγήκε στης Λαμπίρη κι έκανε την ανακοίνωση του χωρισμού, παίρνοντας πάνω του όλη την ευθύνη για το διαζύγιο. Είπε δηλαδή πως παραμελούσε την γυναίκα του Μάχη, δεν της έδινε και πολύ σημασία καθότι αφοσιωμένος στη δουλειά του και η γυναίκα τι να κάνει, δεν άντεξε άλλο και τα βρόντηξε.\nΩστόσο, τα καλύτερα ήρθαν μετά, όταν πήρε τηλέφωνο η τέως κι εξέφρασε τα παράπονά της. Παραδέχτηκε ότι την παραμελούσε, όχι όμως για τη δουλειά, αλλά για τη μητέρα του. «Πειράζει που είμαι λιγάκι μαμάκιας, πειράζει»; Εμάς όχι, αλλά την σύζυγο πολύ, η οποία έκανε την υπομονή της (30 χρόνια) αλλά στο τέλος δεν άντεξε. Για να καταλάβεις, άντεξε το γεγονός ότι τον άνδρα της όλα αυτά τα χρόνια τον περιστοίχιζαν και...ψιλόζαχάρωναν αιθέριες υπάρξεις, αλλά αυτό το κόλλημά του με τη μαμά Φλωρινιώτη μήτε που το χώνεψε. Έτσι, το διαζύγιο ήρθε, έστω και με μεγάλη καθυστέρηση.


peacenik: Τα πυρηνικά του Ισραήλ στο ιντερνέτ;\nΤα πυρηνικά του Ισραήλ στο ιντερνέτ;\nΣτο φως της δημοσιότητας απειλούν να φέρουν Ισραηλινοί ειρηνιστές τα πυρηνικά μυστικά του Ισραήλ. Σύμφωνα με ρεπορτάζ της ηλεκτρονικής έκδοσης της εφημερίδας «Γεντιότ Αχρονότ»(ynetnews-http://www.ynetnews.com/articles/0,7340,L-3566189,00.html) Ισραηλινοί ακτιβιστές ενδέχεται να δημοσιοποιήσουν στην ιστοσελίδα τους τα πυρηνικά μυστικά του Ισραήλ. Η σελίδα λέγεται Armaggedon(www.armagedon.org.il-η πρόσβαση στην οποία φαίνεται να έχει μπλοκαριστεί), είναι καταχωρημένη στο Ισραήλ και φιλοξενείται από Αυστραλό σέρβερ.\nΣτην εν λόγω ομάδα, που αγωνίζεται για μία Μέση Ανατολή ελεύθερη από ατομικά, χημικά και βιολογικά όπλα, μετέχουν Ισραηλινοί διανοούμενοι, δημοσιογράφοι και φιλόσοφοι. Μεταξύ των υποστηρικτών φέρεται να είναι και ο βουλευτής του κόμματος Χαντάς(Μέτωπο για τα Δημοκρατικά Δικαιώματα και την Ισότητα), που υποστηρίζεται από το ΚΚ Ισραήλ Ντοβ Κχενίν.\nΠαράλληλα προ ημερών(07/07) δημοσιεύτηκε πληρωμένη καταχώρηση στην εφημερίδα «Χαάρετς», με την οποία ζητείται να επιτραπεί στον Ισραηλινό ακτιβιστή Μορντεχάϊ Βαανούνου, να κινείται ελεύθερα.\nΟ Βανούνου αποκάλυψε σε βρετανική εφημερίδα την δεκαετία του ’70 την ύπαρξη πυρηνικού εργοστασίου στην Ντιμόνα στο νότιο Ισραήλ. Συνελήφθη από πράκτορες της Μοσάντ και ήταν μέχρι προ τίνος φυλακισμένος. Παρά την απελευθέρωση του δεν του επιτρέπεται να κινείται ελεύθερα ή να φύγει από την χώρα, με την δικαιολογία ότι μπορεί να δώσει πληροφορίες για τις πυρηνικές εγκαταστάσεις του Ισραήλ.\nΤην εν λόγω διακήρυξη υπογράφουν κάτοχοι νόμπελ ειρήνης, μεταξύ των οποίων ο Ντέσμοντ Τούτου και ο κάτοχος νόμπελ λογοτεχνίας, γνωστός θεατρικός συγγραφέας Χάρολντ Πίντερ.\nΑναρτήθηκε από Μωυσής Λίτσης στις 10:16 π.μ.\nΙσραηλινός Άραβας* διδάσκει στους Παλαιστινίους το...\nΧειρότερα και από απαρτχάϊντ\nΜαγειρεύοντας με τον εχθρό μου*\nΖώντας για πάντα βομβαρδίζοντας\nΒαλς με τον Μπασίρ*\nO πολιτισμός του φόβου*\nΣυνέλαβαν τον Μοχάμεντ Ομέρ


Το Χρονοντουλαπο της ιστοριας: Έγχρωμες εικόνες από το τέλος του ναζιστικού εφιάλτη\nΈγχρωμες εικόνες από το τέλος του ναζιστικού εφιάλτη\nΣυγκλονιστικό ντοκουμέντο. Η στιγμή της απελευθέρωσης των κρατουμένων στο Νταχάου (Pics)\nΦωτογραφίες από την απελευθέρωση του Νταχάου, του πρώτου στρατοπέδου συγκέντρωσης των Ναζί, δόθηκαν στη δημοσιότητα\nΠρόκειται για φωτογραφίες που δημοσιεύονται για πρώτη φορά και δείχνουν την απελευθέρωση του Νταχάου, του πρώτου από τα χιλιάδες στρατόπεδα συγκέντρωσης που έφτιαξαν οι Ναζί. Στις εικόνες Φαίνεται η εξουθένωση που έχουν βιώσει οι επιζώντες του Νταχάου,τόσο σωματικά όσο και ψυχικά. Το Νταχάου ιδρύθηκε το Μάρτιο του 1933, μόλις δύο μήνες αφότου ο Χίτλερ έγινε καγκελάριος και χτίστηκε για την κράτηση πολιτικών κρατουμένων και μέχρι το τέλος του έτους, περίπου 4.800, κυρίως κομμουνιστές και συνδικαλιστές, είχαν φυλακιστεί εκεί. Κατά τη διάρκεια των ετών που ακολούθησαν, ο αριθμός των κρατουμένων είχε αυξηθεί και με άλλους "ανεπιθύμητους", όπως οι Εβραίοι. Το Νταχάου έκλεισε στις 29 Απρίλη του 1945, μέχρι εκείνη τη στιγμή πάνω από 200.000 άνθρωποι από όλη την Ευρώπη είχαν φυλακιστεί εκεί. Υπολογίζεται ότι 41.500 από αυτούς δολοφονήθηκαν. Οι νέες φωτογραφίες είχαν αναρτηθεί στην ιστοσελίδα Vintage Everyday, αλλά λίγα ήταν γνωστά σχετικά με το πότε και πού ελήφθησαν. Η χαλαρή διάθεση των κρατουμένων καθώς και οι σημαίες άλλων χωρών μαρτυρούν ότι πρόκειται για την στιγμή της απελευθέρωσης. Μερικοί από τους άνδρες φορούν καπελάκια με τα αστέρια πάνω τους, γεγονός που υποδηλώνει ότι είναι από τη Ρωσία ενώ υπάρχουν κόκκινα και άσπρα εμβλήματα για τους Πολωνούς. Δεν είναι γνωστό ποιος τράβηξε τις φωτογραφίες, οι οποίες παρουσιάζουν μια κατατοπιστική εικόνα του στρατοπέδου και των φυλακισμένων. Καθώς ο πόλεμος μαινόταν τα στρατόπεδα συγκέντρωσης έγιναν οι χώροι όπου οι SS μπορούσαν να εξοντώσουν, όσους θεωρούσαν εχθρούς της ναζιστικής Γερμανίας. Επίσης χρησίμευαν και ως κέντρα κράτησης για ομάδες εργατών που υποχρεώνονταν σε καταναγκαστική εργασία για τη δημιουργία κατασκευαστικών έργων, βιομηχανικών εγκαταστάσεων και από το 1942 και στην παραγωγή των εξοπλισμών και όπλων για τη γερμανική πολεμική προσπάθεια. Οι Ναζί κατασκεύαζαν θαλάμους αερίων για να δολοφονούν τους κρατούμενους σε πολλά από τα στρατόπεδα συγκέντρωσης. Θάλαμοι αερίων κατασκευάστηκαν στο Μαουτχάουζεν, το Sachsenhausen,το Άουσβιτς, και σε άλλα στρατόπεδα. Υπολογίζεται ότι έξι εκατομμύρια Εβραίοι και πολλά περισσότερα εκατομμύρια Πολωνών, Ρώσων στρατιωτών,τσιγγάνων και άλλων "ανεπιθύμητων", έχασαν τη ζωή τους στα στρατόπεδα της φρίκης.\n�s 12:01 μ.μ.


CBD Οil Shop: Η κερδοφόρα επιχειρηματική επένδυση που αξίζει να κάνεις - Εναλλακτική Δράση\nΗ κάνναβη είναι το μοναδικό ίσως φυτό, που έχει προκαλέσει τόσα αμφιλεγόμενα συναισθήματα. Ορισμένοι το καταδικάζουν, άλλοι δεν ξέρουν τίποτα περισσότερο από την παρεξηγημένη φήμη του και υπάρχουν και αυτοί που αναγνωρίζουν τις θεραπευτικές του ιδιότητες και τάσσονται υπέρ του.\nΓνωρίζοντας την ουσία της κανναβιδιόλης\nΈνα από τα βασικά συστατικά της κάνναβης, είναι η ουσία της κανναβιδιόλης, περισσότερο γνωστή ως CBD. Πρόκειται για μια ουσία απόλυτα φυσική, φυτική, ασφαλή στην χρήση και νόμιμη. Η κανναβιδιόλη έχει τραβήξει τα βλέμματα όλου του κόσμου, αποδομώντας αργά και σταθερά την προκατάληψη, την παραπληροφόρηση και τον φόβο.\nΑπό την επιστημονική κοινότητα, τα εκατομμύρια ανθρώπων που την έχουν εντάξει στην καθημερινότητά τους, μέχρι και τους δραστήριους επενδυτές, η αγορά της κανναβιδιόλης είναι ραγδαία αναπτυσσόμενη σε παγκόσμιο και εγχώριο επίπεδο και αποτελεί μια επενδυτική ευκαιρία, που δεν μπορείς εύκολα να αγνοήσεις.\nΤο CBD Oil Shop είναι η Νο.1 επιχείρηση με βιολογικά προϊόντα κάνναβης\nΑυτή ακριβώς την επενδυτική ευκαιρία αναγνώρισαν οι ιδρυτές του CBD Oil Shop στην Ελλάδα (ο Γιώργος Παπακωσταντής και ο Χάρης Χριστοφοράτος) και άδραξαν την ευκαιρία. Το αποτέλεσμα είναι πραγματικά εντυπωσιακό. Μέσα στον πρώτο κιόλας χρόνο, κατάφεραν να έχουν την ταχύτερα αναπτυσσόμενη επιχείρηση στην βιομηχανία της κανναβιδιόλης.\nΤο CBD Oil Shop έχει εξελιχθεί σε έναν επιχειρηματικό κολοσσό:\nΠερισσότερα από 300, 100% βιολογικά προϊόντα\nΗ επιτυχία της επιχείρησης όμως δεν σταματάει εκεί. Μέσα σε μόλις 3 μήνες λειτουργίας του προγράμματος franchise του CBD Oil Shop, έχει συμφωνηθεί να εγκαινιαστούν 15 νέα καταστήματα franchise σε όλη την Ελλάδα.\nΤα μελλοντικά σχέδια των ιδρυτικών μελών, περιλαμβάνουν την ακόμα μεγαλύτερη επέκταση του δικτύου franchise, καθώς πρόκειται για μια επένδυση με σχετικά χαμηλό κόστος και μειωμένο επιχειρηματικό ρίσκο. Χάρη στην ραγδαία ανάπτυξη του CBD Oil Shop, η απόσβεση της αρχικής επένδυσης αναμένεται σε διάστημα 8-12 μηνών.\nΑν ψάχνεις λοιπόν να επενδύσεις σε μια προοδευτική και ταχύτατα αναπτυσσόμενη επιχείρηση, που έχει σαν στόχο της την βελτίωση της υγείας των ανθρώπων, τότε το CBD Oil Shop είναι το επιχειρηματικό ‘άνοιγμα’ που αναζητούσες.\nΤι κάνει ξεχωριστή την ουσία της κανναβιδιόλης\nΗ κανναβιδιόλη είναι κυρίως γνωστή για την ισχυρή αντιφλεγμονώδη δράση της. Υπάρχουν εκατομμύρια άνθρωποι παγκοσμίως, που αντιμετωπίζουν καθημερινά σοβαρά προβλήματα υγείας και δεν έχουν καταφέρει να βρουν αποτελεσματική ανακούφιση με τις κλασσικές ιατρικές μεθόδους.\nΈτσι άρχισαν να αναζητούν μια εναλλακτική μέθοδο θεραπείας και αντιμετώπισης των συμπτωμάτων τους, χωρίς τις ισχυρές παρενέργειες από τα φάρμακα. Η κανναβιδιόλη είναι σε θέση να προσφέρει ακριβώς αυτό. Πρόκειται για μια ουσία που μπορεί να αντιμετωπίσει μια εντυπωσιακή γκάμα από σοβαρές ασθένειες και παθήσεις, τόσο σωματικές, όσο και ψυχικές.\nΗ κανναβιδιόλη όμως δεν προορίζεται μόνο για τους ασθενείς. Χρησιμοποιείται εξίσου αποτελεσματικά και από όλους όσους θέλουν να ενισχύσουν την φυσική άμυνα του οργανισμού τους και να χαρίσουν στο σώμα και στο πνεύμα τους ευεξία, τόνωση και καλύτερη συνολική υγεία. Μπορείς να διαβάσεις περισσότερα για την κανναβιδιόλη εδώ.\nΓιατί λοιπόν αξίζει να επενδύσεις στο franchise του CBD Oil Shop\nΤο CBD Oil Shop προσφέρει σε όλους τους συνεργάτες του ένα εξαιρετικά ευέλικτο σχήμα συνεργασίας. Η αρχική επένδυση κυμαίνεται μεταξύ των 20.000 – 25.000 €, ποσό που περιλαμβάνει τα εξής:\nΌλα τα προϊόντα στημένα στα ράφια του καταστήματος\nΤο αρχικό entry fee\nΑυτό διασφαλίζει την ασφάλεια των επενδυτών, καθώς η αρχική επένδυση είναι χαμηλή και το επιχειρηματικό ρίσκο είναι μειωμένο.\nΓια περισσότερες πληροφορίες σχετικές με Franchise, μπορείς να καλέσεις στο 6940276444 (Γιώργος Παπακωσταντής) και στο 6945514576 (Χάρης Χριστοφοράτος)\nΠοια είναι τα προνόμια του δικτύου franchise του CBD Oil Shop\nΤο δίκτυο franchise του CBD Oil Shop έχει έναν τεράστιο αριθμό προνομίων, τα οποία έχει εξασφαλίσει αποκλειστικά για τους συνεργάτες του. Παρακάτω αναφέρονται τα βασικά πλεονεκτήματα που θα φέρει η συνεργασία σου με την επιχείρηση:\nΓίνεσαι μέλος μιας φρέσκιας, πρωτοποριακής και προοδευτικής επιχειρηματικής σύλληψης, που αναπτύσσεται με ταχύτατους ρυθμούς\nΣτοχευμένη επιλογή του σημείου του καταστήματος, ώστε να διασφαλίζεται η μέγιστη δυνατή επισκεψιμότητα\nΔιασφάλιση προσαρμοστικότητας στην δυναμική της κάθε περιοχής\nΣυνεχής ενδυνάμωση τόσο του brand, όσο και του δικτύου franchise μέσω έντονων online και offline σταθερών ενεργειών\nΗ αγορά της κανναβιδιόλης, σε αντίθεση με πολλές άλλες, δεν έχει σε καμία περίπτωση αγγίξει το ‘πικ’ της ανάπτυξής της και αυτός είναι και ο βασικός λόγος που αξίζει να επενδύσεις σε αυτή. Οι πιθανότητες εξέλιξής της είναι τεράστιες και αυτή ακριβώς την ευκαιρία σπεύδουν να εκμεταλλευτούν πολλοί νέοι επενδυτές και επιχειρηματίες.\nΗ κανναβιδιόλη δεν είναι απλά ένα φυσικό διατροφικό συμπλήρωμα και μια εναλλακτική μορφή θεραπείας. Αποτελεί μια καινοτομία και μια επανάσταση στην υγεία και στην σύγχρονη ιατρική.\nΑν αναζητάς ένα πρωτοποριακό concept και μια φρέσκια σύλληψη, που παράλληλα θα αναδειχθεί σε μια εξαιρετικά κερδοφόρα επένδυση, τότε σίγουρα πρέπει να επενδύσεις στην αγορά της κανναβιδιόλης.\nΓια περισσότερες πληροφορίες σχετικές με Franchise, μπορείς να καλέσεις στο 6945514576 (Χάρης Χριστοφοράτος)


Και η Τερέζα Μέι καταγγέλλει το διάταγμα για τη μετανάστευση - Κόσμος - Νέα Κρήτη\nΣτ. Χριστακόπουλος: Δίκαιο υπάρχει, να εφαρμοστεί στη πράξη\nΤώρα διαβάζετε: Και η Τερέζα Μέι καταγγέλλει το διάταγμα για τη μετανάστευση\nΚαι η Τερέζα Μέι καταγγέλλει το διάταγμα για τη μετανάστευση\nΔύο ημέρες μετά την επίθεση γοητείας στην Ουάσινγκτον, η πρωθυπουργός της Βρετανίας αναγκάσθηκε σήμερα να καταγγείλει το διάταγμα Τραμπ που επιβάλλει απαγορεύσεις στη μετανάστευση.\nΔύο ημέρες μετά την επίθεση γοητείας στην Ουάσινγκτον, η πρωθυπουργός της Βρετανίας αναγκάσθηκε σήμερα να καταγγείλει το διάταγμα Τραμπ που επιβάλλει απαγορεύσεις στη μετανάστευση, αφού προηγουμένως επικρίθηκε σφοδρά για την άρνησή της να το επικρίνει αρχικά.\n«Η μεταναστευτική πολιτική των Ηνωμένων Πολιτειών είναι υπόθεση της κυβέρνησης των Ηνωμένων Πολιτειών...αλλά δεν είμαστε σύμφωνοι με αυτού του είδους την προσέγγιση», δήλωσε εκπρόσωπος της Τερέζα Μέι.\nΗ Ντάουνινγκ Στριτ διευκρίνισε σήμερα ότι ζήτησε από την υπουργό Εσωτερικών Αμπερ Ραντ και τον υπουργό Εξωτερικών Μπόρις Τζόνσον να παρέμβουν προς τους αμερικανούς ομολόγους τους «για να προστατεύσουν τα δικαιώματα των βρετανών πολιτών».\nΠροηγουμένως, ο υπουργός Εξωτερικών του Ηνωμένου Βασιλείου είχε δηλώσει ότι «ο στιγματισμός με βάση την εθνικότητα είναι ολέθριος και πηγή διαχωρισμών».\nΌμως, η αντίδραση της κυβέρνησης της Τερέζα Μέι είναι καθυστερημένη: χθες, κατά τη διάρκεια της επίσκεψης στην Τουρκία η πρωθυπουργός της Βρετανίας αρνήθηκε να επικρίνει την αμερικανική πρωτοβουλία, προκαλώντας μεγάλη πολεμική στο Ηνωμένο Βασίλειο.\n«Οι Ηνωμένες Πολιτείες είναι υπεύθυνες για την πολιτική των Ηνωμένων Πολιτειών για τους πρόσφυγες», περιορίσθηκε να σχολιάσει η Μέι την επομένη της συνάντησής της με τον Τραμπ.\nΒροχή επικρίσεων επέπεσε στην πρωθυπουργό της κυβέρνησης των Τόρις, που κατηγορήθηκε και από το ίδιο το κόμμα της ότι απεμπολεί τα ανθρώπινα δικαιώματα για να διατηρήσει την «ειδική σχέση» ανάμεσα στο Λονδίνο και την Ουάσινγκτον. «Γραμμένη την έχω την ειδική σχέση, ορισμένες γραμμές δεν πρέπει να παραβιασθούν», έγραψε στο Twitter η συντηρητική βουλευτής Χέιντι Αλεν.\nΟ Ναντίμ Ζαχάουι, συντηρητικός βουλευτής γεννημένος στο Ιράκ, εξήγησε από την πλευρά του ότι οι περιορισμοί που θεσπίστηκαν στην Ουάσινγκτον δεν του επιτρέπουν να ταξιδέψει στις ΗΠΑ παρά το βρετανικό του διαβατήριο.. «Είναι ταπεινωτικό», δήλωσε στο BBC.\nΟ ηγέτης του Εργατικού Κόμματος Τζέρεμι Κόρμπιν εμφανίσθηκε περισσότερο αυστηρός: η Τερέζα Μέι θα απογοητεύσει τους Βρετανούς εάν δεν αναβάλει την επίισκεψη του Τραμπ (στο Ηνωμένο Βασίλειο) και δεν καταδικάσει τις πράξεις τους με σαφή λόγια», έγραψε σήμερα στο Twitter, ενώ το αίτημα κατά της επίσκεψης Τραμπ στο διαδίκτυο είχε συγκεντρώσει μέχρι το μεσημέρι ήδη 400.000 υπογραφές.


Γενέσιον (Οβελιστήριον η Ελλάς) - Νίκος Μπούτβας\n(Οβελιστήριον η Ελλάς)\nτου Νίκου Μπούτβα\nΚείνος ο παπούς ο Νίδας ο Χούπος ο γενάρχης μας, σκοτώθηκε στην επανάσταση του 1770 στ΄ Αγγελόκαστρο του Βραχωριού. (Κείνο το μέρος το λένε Γριβέικα Κόκκαλα και τόχουν στοιχειωμένο οι χωριάτες.) Είτανε ασής και ζορμπάς, παναπεί εχθρός για το ντοβλέτι, τον Σουλτάνο, τον Τούρκο Καζάζη και τους Κοτζαμπάσηδες. Πήραν και το κεφάλι του, το παλούκωσαν και το τριγύρισαν κατά το έθιμο σε κονάκια χωριά και μαχαλάδες να μαζέψουν άσπρα και γρόσια οι μπόγηδες.\nΠάμε παρακάτω! Ο Νίδας Χούπος είχε γιο τον Μήτρο π΄ ακολούθησε τους Γριβαίους αρματολούς και τους Πεσλήδες στα βουνά. Λένε πως σκοτώθηκε στην Παλιοκατούνα (ψηλά στο Ξηρόμερο) το χίλια οχτακόσια τόσο. Γιος του ο Νίδας Χούπος που σκοτώθηκε στη Γραμβολίμνη της Έπαχτος. Νίδας Χούπος άφησε γιο τον Κώστα που πήρε μέρος στην επανάσταση του 1821. Και κατά που λέει το χαρτί του Όθωνα ανδραγάθησε. Για τούτο, «τω δίδεται το παρόν δίπλωμα μετά αριστείου ανδρείας και με την άδειαν να το φέρη εις πάσαν περίπτωσιν και περίστασιν.» Κι έχει τη βούλα του ο επί των Στρατιωτικών Γραμματέας Π. Ρίζος, εν έτει 1844. (Και τόχω εγώ σήμερα κορνίζα στο σαλόνι μου και το βλέπουν οι πάντες.)\nΚώστας Χούπος γέννησε Δημήτρη Χούπο ή Πλατίκα ή Βαλιά, άντρακλα γίγαντα και καστρόχτιστο, Κομματάρχη των Τρικουπαίων. Είτανε ο πρώτος πάρεδρος στο χωριό, με χτήματα κοπάδια και υπερέτες κολλήγους. Τραυματίας του 1854 όντας με τον Καπετάν Μαύρο μπαινόβγαινε απ΄ το Ελληνικό στο Τούρκικο – λέγαν τόσα πολλά για τον μεγάλο παπουλή μου! Θρύλος τ΄ όνομά του και τα τραπέζια που έκανε να παίρνει ψήφους για τους Τρικούπηδες. (Τώρα το λένε Πλατικέικια Τάβλα.) Αμή και για το χουνέρι που σκάρωσε σε κάποιο νταή νωματάρχη Γιώργαρο Τάδε. Κάπου γλώσσεψε και φοβέρισε τον παπού Πλατίκα και κείνος τούδωσε ξυστρί. «Πέρασαν Γιώργηδες σαν και σένα!» του είπε. Το λένε μέχρι σήμερα στο χωριό σαν θέλουν να πούνε κάτι τέτοιο για φιάκες. (Παινεσιάρηδες.)\nΔημήτρης Χούπος γέννησε Χαρίλαο, Σπύρο, Αναστάση, Νίκο, Χαράλαμπο και τέσσερις τσούπες, σύνολο εννιά παιδιά. Στην ίδια κλάρα του σογιού μας εικοσιέξη πρωτοδευτεροξάδερφα απ΄ αδέρφια και ανήψια. Δυο σκοτώθηκαν το 1897. Δυο στους Βαλκανικούς. Ένας στη Μικρασία. Ένας ακολούθησε τους ληστές και χάθηκε. Ένας άλλος μπάρκαρε μετανάστης για την Αμέρικα, έστειλε δυο τρία γράμματα τον πρώτο καιρό, ύστερα ξέκοψε, πάει κι ατός του. Ζούνε, πέθαναν οι δικοί του, κανείς δεν ξέρει. Θα τους ρούφηξε και τους χώνεψε τούτη η μεγάλη χώρα με τα λογής μωσαϊκά της κι εθνότητες και ξέχασαν πατρίδα και πίστη και γλώσσα. Άντε γύρευε.\nΧαρίλαος Χούπος γέννησε Δημήτρη, Κώστα, Γιώργο και Νίδα. Ο Γιώργος σκοτώθηκε στο Στρυμώνα, στο κίνημα του 35. Ήτανε με τα στρατά του Κονδύλη στο ευζωνικό και υπηρετούσε θητεία. Ο Δημήτρης στ΄ Αλβανικό το 40. Ο Κώστας στην Κατοχή βγήκε στο μεϊντάνι κλαρίτης, παναπεί αντάρτης. Ήτανε με τον Καπετάν Αρέθα. Σκοτώθηκε στη μάχη της Αμφιλοχίας τον Ιούλη του 1944. Ο Νίδας κυνηγημένος, ύστερα απ΄ τα τόσα που έγιναν μετά τη συμφωνία της Βάρκιζας, πήρε των ομματιών του και βγήκε δεύτερη φορά στο βουνό. Μήτε μάθαμε για δαύτον τι τέλος είχε. Ο πρώτος ξάδερφός του ο Νίκος είναι λέει στην Τασκένδη εξόριστος, αμή μέχρι σήμερα γράμμα του δε λάβαμε. Η θεια Τσατσάβη (Ελισάβετ) ζει και τον περιμένει. Χούφταλο καταντίπ. Ο Νάσος και ο Μάκας (Γεράσιμος) πέθαναν στο κρεβάτι. Ο πρώτος από νταμπλά (αποπληξία) κι ο δεύτερος απ΄ τον καρκίνο το θεριό. Ο μπάρμπ΄ Αντρέας είτανε στους Μάυδες και σκοτώθηκε στον εμφύλιο. Ο Γιάνναρος, λοχίας Καταδρομών, σκοτώθηκε στο Βίτσι. Ο Τόλιας (Αποστόλης) φυγόδικος κλαρίτης κι ατός του, πιάστηκε σε κάποια μάχη και τον λιάνισαν οι Μπουραντάδες του Βόιδαρου. Παλούκωσαν το κεφάλι του κι η θεια Καλέσα η μάνα του βλέποντάς το, έπεσε ξερή. Ο Μπάρμπα Τσότρας (Σωτήρης) πέθανε ανήμερα στο πανηγύρι του Παντοκράτορα. (6 Αυγούστου. Γιορτάζει το μοναστήρι του χωριού μας – μεγάλη η χάρη του!) Ώσμε σήμερα στάθηκε μυστήριο τούτος ο θάνατος.\nΈτσι άξαφνα πέθανε κι ο Τσίλιας (Βασίλης) ο άλλος ξάδερφος του κυρού μου. Βάνε δυο τρεις ακόμη από καρκίνο, κακοπάθεια (εξορίες και τα τόσα του καιρού μας), δυο τρεις άλλοι που πήραν τα μάτια τους στην προσφυγιά της Ευρώπης, μετανάστες γκαστερμπάιτερ, πάει, ρήμαξε το σοϊκό μας κι έμεινα εγώ μονάχη κλάρα στον δρόλαπα να φέρνω στην πλάτη μου τούτη τη ματωμένη αντριά. Ρήμαξε και το γονικό σπίτι μας. Τόφαε ο χρόνος κι η βροχή. Και τα χωράφια τόσα και τόσα μερδικά ολοένα από γενιά σε γενιά, γίναν πεζούλες και φράχτες. Άντε ζήσε. Σκλαβιά και τυράγνια. Κι η κρισάρα του κομματάρχη στο ζύγι σου. Ποιον ψήφισες; σ΄ αρωτάει. Δώσαμε δυο μούτζες και φύγαμε κι ήρθαμε στην Πόλη, στη χάψα. (Μη σώναμε! Κι εδώ σκλαβιά. Γκέττο έγινε τούτη η πατρίδα;) Και σαν τα θυμάμαι όλα τούτα της φάρας μου, εχ Ελλάδα Ελλάδα μου, λέω, τα τόσα που έχουμε καμωμένα για σένα! (Και τι να σας πω τι τραβήξαμε επί χούντας. Μα δεν είναι της ώρας.) Και τ΄ ακούνε καμπόσοι στη φάμπρικα και κρυφογελάνε γιατί νομίζουν οι κουτέντιοι ότι τους πουλάω φούμαρα κι εξυπνάδες κι ότι τάχα μεγαλοπιάνουμαι. Κι εγώ, έκατσα και τάγραψα όλα τούτα μονομιάς σήμερα, έτσι κατά που διαβάζουμε στα Θεοτικά βιβλία τη βίβλο Γενέσεως του Ιησού μας (μούρθε η έμπνευση), Αβραάμ εγέννησε Ισαάκ, Ισαάκ εγέννησε Ιακώβ, Ιακώβ εγέννησε τον Ιούδα – ώσμε γενιά Δαβίδ, έτσι και γω έπραξα, για να τα βρει γραμμένα το παιδί μου πώχει το όνομα κεινού του μεγάλου παπουλή μας, του Νίδα Χούπου. Και να μάθουν οι πάντες ότι με τούτα τα σημερινά και της ΕΟΚ που γίνονται πάνε να μας αλλαξοπιστήσουν και να γίνουμε τζουτζέδες και υπηρέτες των Φράγκων. Και πρέπει μας να κάνουμε το καταδύναμη για να κρατήσουμε το γένος μας και την πίστη μας και τα εθίματα και τη γλώσσα μας και την αντριά μας. Και για τούτο βάφτισα το χρονικό του σογιού μας Γενέσιον παναπεί Οβελιστήριον η Ελλάς. Καθότι η Ελλάδα τυράγνισε τις ψυχές μας και το σώμα και το πνεύμα μας χρόνια και χρόνια με τούτες τις θυσίες και τ΄ ανομήματά μας! Κι έχω κατά νου να κάνω μια ζουγραφιά με Φουστανελλάδες να χορεύουν και στο γρασίδι, πάνω στη θράκα, να ψένεται ο οβελίας αμνός Αθανάσης Διάκος μάρτυρας. Μαζί του ο Μαρκομπότσαρης, ο Γιωργάκης Ολύμπιος, ο Δυσσέας, ο Παπαφλέσας, ο γύφτος Καραϊσκάκης, ο Γοβγίνας και άλλοι. Κι οι παλιότεροι, ο Τόσκας, ο Τζαχείλας, οι Λαζαίοι, το Μικρό Χορμόπουλο, ο Τσελιο Γρίβας, ο Μαλάμος, ο Κακοδιονύσιος Ζορμπάς ο σκυλόσοφος, ο Νικοτσάρας, ο Παπαθύμιος Βλαχάβας, ο Κατζαντώνης, ο Ζαχαριάς, ο Αντρούτσος. Εκεί κι ο δικός μας Νίδας Χούπος. Κι οι σημερινοί. Της Αλβανίας και του Ρούπελ, της Κρήτης και της Κατοχής και του εμφύλιου. Κι άκρη στο πλάι, μια κοπέλλα στα λευκά μ΄ άνθια στα χέρια και φωτοστέφανο στα χρυσά μαλλιά της, η Ελλάδα, έτσι καταπώς τη ζωγράφιζαν οι παλιοί. Κι ο νοών νοείτω.\nΤέλος. Και μαρτυρώ καγώ, ο Μήτρος Κώστα Χούπου Έλληνας. Περιμένω χαμπέρι.-\nΑπό τη συλλογή διηγημάτων «Οβελιστήριον η Ελλάς» (Πορεία 1982), σελίδες 48-50.


Κέντρο Ε & Α - Chengdu Hemeikaineng Medical Equipment Co., Ltd.\nΗ εταιρεία μας εφαρμόζει ανάπτυξη με γνώμονα την καινοτομία, βελτιώνει συνεχώς το σύστημα διαχείρισης και τον μηχανισμό της επιστημονικής και τεχνολογικής καινοτομίας, ενισχύει δυναμικά την επιστημονική και τεχνολογική καινοτομία, επιταχύνει τη βιομηχανική τεχνολογική καινοτομία και χρησιμοποιεί υψηλής τεχνολογίας για την ενίσχυση της ανταγωνιστικότητας των επιχειρήσεων.\nΗ εταιρεία μας διαθέτει ομάδα Ε & Α 30 ατόμων, συμπεριλαμβανομένων 9 διδακτορικών τεχνικών Ε & Α και 21 μεταπτυχιακού προσωπικού Ε & Α. Αναπτύσσουμε επίσης τεχνολογίες και προϊόντα με συνεργάτες κατασκευαστές, συμμετέχουμε στην τεχνολογία και το σχεδιασμό προϊόντων και ενημερώνουμε σύμφωνα με τις ανάγκες της αγοράς. Τα προϊόντα μπορούν να προσαρμοστούν σύμφωνα με τις ανάγκες των πελατών, συμπεριλαμβανομένων ενδεικτικά υλικών, προδιαγραφών, τεχνολογίας, pac kaging κ.λπ.\nΗ εταιρεία μας σχεδιάζει να προσθέσει νέα ταλέντα στην ομάδα Ε & Α τα επόμενα 5 χρόνια. Είμαστε έτοιμοι να επεκτείνουμε τα υπάρχοντα 30 έως 60 άτομα έτοιμοι να πραγματοποιήσουν την έρευνα και την ανάπτυξη της τεχνολογίας ιατρικών συσκευών, και τελικά να βελτιώσουν την απόδοση παραγωγής των προϊόντων.


Βρίσκεστε εδώ :: Goferry » Minoan Lines » Πιστοποίηση »\nΗ εταιρική φιλοσοφία της Minoan Lines σε θέματα περιβαλλοντικής διαχείρισης βασίζεται στην προστασία του περιβάλλοντος ακολουθώντας πιστά τις ελληνικές και τις διεθνείς απαιτήσεις (π.χ. MARPOL).\nΠιστοποίηση κατά ISO 14001:2004, Περιβαλλοντικό Σύστημα Διαχείρισης για "τη Θαλάσσια Μεταφορά Επιβατών και Οχημάτων ", το 2005 από το GERMANISCHER LLOYD.\nΗ Minoan Lines πληρεί όλες τις προϋποθέσεις που απαιτούνται ώστε να εξασφαλίζεται η ποιοτική μεταφορά των επιβατών της.\nΗ ποιότητα μαζί με την ασφάλεια προς τους επιβάτες είναι η βασική αρχή της εταιρείας.\nΌλες οι διαδικασίες της είναι πλήρως εναρμονισμένες και έχουν αναπτυχθεί βάση των απαιτήσεων του προτύπου EN 9001:2000.\nΓια την επίτευξη του παραπάνω στόχου η εταιρεία διαθέτει:\nΆρτια οργάνωση και προσωπικό με εκπαίδευση υψηλού επιπέδου.\nΠλοία προηγμένης τεχνολογίας\nΤην διάθεση και τα μέσα για την συνεχή βελτίωση.\nΌλους τους απαραίτητους πόρους.\nΤα στελέχη της Minoan Lines είναι υπεύθυνα για την διασφάλιση της δέσμευσης της εταιρείας προς την Ποιότητα και την Ασφάλεια προσπαθώντας την συνεχή βελτίωση των παρεχόμενων υπηρεσιών προς τους επιβάτες.\nΗ κριτική των συνεργατών και των επιβατών, αναφορικά με την ποιότητα των υπηρεσιών μας είναι επιθυμητή και ευπρόσδεκτη.\nTο HACCP (Hazard Analysis Critical Control Point) είναι μια συστηματική προσέγγιση στην αναγνώριση, αξιολόγηση και εκτίμηση της επικινδυνότητας και της σοβαρότητας διαφόρων μικροβιολογικών, χημικών και φυσικών κινδύνων που σχετίζονται με όλα τα στάδια παραγωγής ενός τροφίμου, από την ανάπτυξη και συγκομιδή των πρώτων υλών μέχρι την τελική κατανάλωση του προϊόντος.\nΣκοπός του συστήματος HACCP είναι αφού αναγνωρίσει, να θέσει κάτω από έλεγχο όλους αυτούς τους κινδύνους έτσι που το παραγόμενο τρόφιμο να είναι ασφαλές.\nΜέχρι τώρα ο έλεγχος της ασφάλειας των τροφίμων στηριζόταν σε εργαστηριακές εξετάσεις και δοκιμές σε δείγματα του τελικού προϊόντος. Μια παρτίδα παραγωγής, π.χ. χαρακτηρίζονταν σαν ασφαλής όταν από την εξέταση των δειγμάτων αυτής προέκυπτε απουσία μικροβιολογικών, χημικών ή φυσικών κινδύνων.\nΗ παραδοσιακή όμως αυτή προσέγγιση έχει πολλές αδυναμίες που σχετίζονται τόσο με τα συστήματα δειγματοληψίας και το επίπεδο αβεβαιότητας που αυτά εισάγουν όσο και με τα χαρακτηριστικά της μεθόδου ανάγνωσης (όριο ανίχνευσης, ακρίβεια, επαναληψιμότητα κτλ.). Τα κύρια προβλήματα που αντιμετωπίζει η παραδοσιακή προσέγγιση της ασφάλειας των τροφίμων είναι:\nΠοια είναι η κατανομή του κινδύνου στην προς εξέταση ποσότητα και ποια η συχνότητα εμφάνισης αυτού;\nΠως είμαστε σίγουροι ότι "παγιδέψαμε" τον κίνδυνο στο προς εξέταση δείγμα;\nΚαι αυτά όμως να απαντηθούν ένα είναι σίγουρο ότι δεν έχει ελεγχθεί το 100% των μονάδων παραγωγής.\nΑντίθετα το σύστημα HACCP λειτουργεί προληπτικά, εξετάζοντας με συστηματικό τρόπο τους εν δυνάμει κινδύνους και ελέγχοντας αυτούς με απλά μέσα.\nΤο σύστημα HACCP εφαρμόζεται ανά βιομηχανία, ανά γραμμή και ανά προϊόν. Έτσι γίνεται φανερό κάτι που στο παρελθόν ήταν δύσκολο να γίνει κατανοητό ότι δηλαδή το κάθε τρόφιμο έχει μία μοναδικότητα, ενσωματώνοντας τόσο την ιστορία των πρώτων υλών όσο και την μέθοδο παραγωγής και τις ιδιαιτερότητες της εγκατάστασης.\nΗ μελέτη HACCP σε κουζίνες και γενικότερα σε δομές μαζικής εστίασης, εκτός από την εγγύηση για μια μεγαλύτερη ασφάλεια στα παραγόμενα τρόφιμα, συμβάλλει στην καλύτερη αξιοποίηση των οικονομικών πόρων της εταιρείας και στην ταχεία ανταπόκριση σε προκύπτοντα προβλήματα.


Η Εύβοια είναι ένας μεγάλος νομός μιας και είναι το δεύτερο μεγαλύτερο νησί της Ελλάδας.\nΠου βρίσκεται η Εύβοια;\nΛίγα μόλις χιλιόμετρα από την πρωτεύουσα της Ελλάδας είναι η Εύβοια. Με το αυτοκίνητο είσαστε σε μία ώρα απόσταση.\nΥπάρχουν πολλές περιοχές της Εύβοιας. Υπάρχουν πολλές πόλεις όπως η Κύμη, το Αλιβέρι, η Κάρυστος, η Ιστιαία, η Αιδηψός και πολλές άλλες περιοχές.\nΗ Εύβοια έχει και πολλές παραλίες και συνήθως τους καλοκαιρινούς μήνες την προτιμούν για τις διακοπές.\nΑστυνομικό Τμήμα Χαλκίδας 22210-22100, 22210-37022\nΕθνικό Κέντρο Άμεσης Βοήθειας (Ε.Κ.Α.Β) 166\nΝοσοκομείο Χαλκίδας 22213-50100\nΤουριστική Αστυνομία 22210-77777\nΤροχαία Χαλκίδας 22210-22513\nΑσφάλεια Χαλκίδας 22210-24574\nΒλάβες ύδρευσης 22210- 23518\nΒλάβες ΔΕΗ (Χαλκίδα) 11500\nΥπάρχουν πολλά αξιοθέατα στην Νότια αλλά και στην Βόρεια Εύβοια.\nΤο φαράγγι του Άγιου Δημητρίου, το Άγαλμα του Αφανούς Ναύτη , το Κάστρο της Φυλάγρας, η Λίμνη Δύστος, η Ακρόπολη της Άρχαιας Δύστου , το Φαράγγι του Χάρακα, το Κοκκινόκαστρο και πολλά άλλα.\nΠοια είναι η έκταση της Εύβοιας\nΠόσο πληθυσμό έχει η Εύβοια;\nΤο νησί της Εύβοιας μαζί με τη Σκύρο, ανήκουν στην περιφερειακή ενότητα Ευβοίας της Περιφέρειας Στερεάς Ελλάδας. Έχει πληθυσμό 210.815 κατοίκων, σύμφωνα με την απογραφή του 2011.\nΠως πάω στην Εύβοια;\nΜπορείτε να πάτε με τρένο, λεωφορείο ή και αυτοκίνητο.\nΤηλέφωνα ΚΤΕΛ Χαλκίδας: 22210 – 23120. Τηλέφωνα ΚΤΕΛ Αθήνας: 210 – 8317163, 210 – 8317153, 210 – 8322997.\nΥπάρχουν και τα δρομολόγια του προαστιακού.\nΣτην ΤΡΑΙΝΟΣΕ Α.Ε. ενθαρρύνουν την επικοινωνία των πελατών μας με την εταιρεία, αφού προσπαθούν διαρκώς να παρέχουν αναβαθμισμένες υπηρεσίες σε όλους εσάς. Επικοινωνώντας μαζί τους, τους βοηθάτε να βελτιώνουν τις υπηρεσίες που παρέχουν.\nΓια Χαλκίδα προς Νερατζιώτισα και Αεροδρόμιο πρέπει να κάνετε μετεπιβίβαση στο σταθμό ΣΚΑ (Σιδηροδρομικό Κέντρο Αχαρνών).\nΓια Χαλκίδα προς Θεσσαλονίκη πρέπει να κάνετε μετεπιβίβαση στο σταθμό Οινόη.\nΓια Χαλκίδα προς Κόρινθο και Κιάτο πρέπει να κάνετε μετεπιβίβαση στο σταθμό ΣΚΑ (Σιδηροδρομικό Κέντρο Αχαρνών).\nΤα δρομολόγια ενδέχεται να αλλάξουν, επιβεβαιώστε τηλεφωνικά.\n14511 (ώρες λειτουργίας 06:30-22:00 καθημερινά).\nΔρομολόγια Ερέτρια – Ωρωπός\nΤηλέφωνο επικοινωνίας 2229061322\nΔρομολόγια πλοίων Νέα Στύρα – Αγία Μαρίνα\nΠρακτορείο Αγίας Μαρίνας 2294064332, 2294064400\nΠρακτορείο Νέων Στύρων 2224041533, 2224041166\nΔΡΟΜΟΛΟΓΙΑ ΠΛΟΙΟΥ ΓΙΑ ΣΚΥΡΟ – ΚΥΜΗ – ΣΚΥΡΟ\nΓια περισσότερες πληροφορίες επισκεφθείτε τον διαδικτυακό τόπο της Ναυτικής Εταιρείας Σκύρου: www.sne.gr\nΔρομολόγια Πλοίων Κύμη -Σκύρος – Σκόπελος – Αλόννησσος (Ακτοπλοϊκά)\nΔρομολόγια για την ακτοπλοϊκή γραμμή Αρκίτσα – Αιδηψός.\nΤο σχήμα της είναι Εύβοιας είναι στενόμακρο όπως βλέπετε στον χάρτη με πεπλατυσμένες τις δύο άκρες της και περί το μέσον αυτής. Εκτείνεται με κατεύθυνση από βορειοδυτικά προς νοτιοανατολικά, έχοντας συνολικό μήκος 180 χλμ. και κυμαινόμενο πλάτος από 8 μέχρι 50 χλμ. Στα ΒΔ. χωρίζεται από τη Φθιώτιδα και Μαγνησία δια του διαύλου Ωρεού, ενώ νότια δια του Ευβοϊκού Κ. χωρίζεται από τη Βοιωτία και την Αττική. Δια του πορθμού του Καφηρέα χωρίζεται νοτιοανατολικά από την Άνδρο. Τα βόρεια και βορειοανατολικά παράλιά της βρέχονται από το Αιγαίο Πέλαγος.\nΈνα ορεινό χωριό της Εύβοιας\nΈνας από τους αγαπημένους προορισμούς πολλών ταξιδιωτών είτε για διακοπές είτε για μονοήμερες εκδρομές. Εμείς σας βρήκαμε τις παρακάτω:\nΗ Χιλιαδού είναι μια ‘απλωτή’ παραλία με άμμο και βότσαλα κάθε μεγέθους στην κεντρική Εύβοια.\nΗ παραλία Κάλαμος αποτελείται από δύο παραλίες οι οποίες είναι ενωμένες δημιουργώντας ένα εντυπωσιακό θέαμα.\nΗ παραλία Βύθουρη της Εύβοιας προσελκύει το ενδιαφέρον των φυσιολατρών.\nΆλλες παραλίες της Εύβοιας\nΠαραλία Αγίου Δημητρίου, Παραλία Αρμυρίχι, Παραλία Λιμνιώνα, Παραλία Πετάλη, Παραλία Μουρτερή, Παραλία Λιμιώνας Μεσοχωρίου, Η παραλία Λιμνίωνας Μεσοχωρίου, Παραλία Κορασίδα, Παραλία Ζάρακες, Παραλία Νημποριό.\nΠρόγνωση καιρού στην Εύβοια\nΟ νομός έχει ένα ήπιο κλίμα. Το καλοκαίρι έχει ζέστη και το θερμόμετρο αγγίζει τους 39 βαθμούς Κελσίου. Ο χειμώνας αγγίζει τους 2 βαθμούς κελσίου.\nΔΗΜΟΙ Εύβοιας και πληθυσμός\nΔιρφύων – Μεσσαπίων 18.800\nΜαντουδίου – Λίμνης – Αγίας Άννας 12.045\nΠου μπορώ να κάνω ορειβασία στην Εύβοια;\nΕπιβλητικά βουνά και απέραντες παραλίες, ιαματικά λουτρά, παλιές μονές, καταρράκτες, φαράγγια, καταπράσινα δάση, κελαριστά νερά, απόκρημνα βράχια, απομονωμένοι φάροι και το ακρωτήριο του Καβοντόρο.\nΠου μπορώ να κάνω ψάρεμα στην Εύβοια;\nΗ Εύβοια έχει πολλές ακτές κατάλληλες για να κάνετε το ψάρεμα σας.\nΘρησκευτικός τουρισμός Εύβοια\nΕπιβλητικοί ιεροί ναοί στέκουν υπερήφανα σε διάφορα σημεία με μακραίωνη ιστορία, ενώ πολυάριθμα μοναστήρια συνθέτουν ένα μοναδικό “σκηνικό” με ιδιαίτερο θρησκευτικό χαρακτήρα.\nΠοδηλασία στην Εύβοια\nΟι ορεινοί όγκοι της Εύβοιας με τους πολλούς χωματόδρομους, είναι ιδανικοί για ποδηλατικές διαδρομές με mountain bike.


μοναξερός...: Ούτε ρήξη, ούτε πρόγραμμα της Θεσσαλονίκης, ούτε καν δημοψήφισμα\nΗ δήλωση του Ν. Βούτση ότι «έχουμε αποκλείσει εκλογές ή δημοψήφισμα» αποδίδει για μια ακόμη φορά το χαρακτηρισμό της ατέλειωτης μπλόφας στη διαπραγματευτική τακτική της κυβέρνησης. Μπλόφα ήταν ότι θα καταργηθεί το μνημόνιο, μπλόφα ήταν ο κατώτατος μισθός, μπλόφα η κατάργηση του ΕΝΦΙΑ και το αφορολόγητο των 12.000 €, μπλόφα ήταν οι κόκκινες γραμμές, μπλόφα και το δημοψήφισμα. Το πρόβλημα είναι ότι όταν ο αντίπαλος ξέρει ότι μπλοφάρεις, δεν πρόκειται να υποχωρήσει ακόμη και αν έχει πάρει όλα όσα ήθελε. Αυτή τη στιγμή η ευρωπαϊκή ηγεσία έχει ήδη πάρει όσα ήθελε από την κυβέρνηση Σαμαρά, κι όμως επιμένει προς πολιτικό παραδειγματισμό.\nΗ κυβέρνηση Τσίπρα έχει έναν ακόμη λόγο να αισθάνεται έτοιμη για υπογραφή νέου μνημονίου. Ξέρει ότι η εσωκομματική της αντιπολίτευση θα προτιμά διαρκώς να ζει στα μεγάλα σαλόνια και να κάνει πολιτική στα μεγάλα ακροατήρια, από το να υπηρετήσει με πράξεις όσα διακηρύσσει με λόγια. Αν εκείνοι οι βουλευτές που θεωρητικά διαφωνούν με το επερχόμενο μνημόνιο ήταν έτοιμοι να το καταψηφίσουν αναλαμβάνοντας και το κόστος της επιλογής τους, η κυβέρνηση ΣΥΡΙΖΑ δεν θα έμπαινε με τόση ευκολία στην ατραπό της ατιμωτικής συμφωνίας με τους εταίρους.\nΗ πλειοψηφία όμως γνωρίζει τη μειοψηφία και ξέρει ότι προτιμά να βρίσκεται στο μεγάλο κόμμα ως ασθμαίνουσα και αναξιοπαθούσα αντιπολίτευση, παρά να δοκιμάσει να υπηρετήσει τις δικές της ιδέες και τη δικιά της πολιτική. Ο δρόμος είναι ανοικτός και τα σκυλιά δεμένα για την κυβέρνηση Τσίπρα. Η εσωτερική αντιπολίτευση μπορεί να πασχίζει να σώσει την τιμή της Αριστεράς γράφοντας άρθρα επί άρθρων, αλλά θα ακολουθεί τη γνωστή ρήση για το μαντρί έξω από το οποίο ο λύκος τρώει τα πρόβατα.\nΑναρτήθηκε από bab cav στις 5:16 μ.μ.


Ο ΠΑΡΛΑΠΙΠΑΣ: Η ΤΟΥΡΚΙΑ ΘΕΛΕΙ ΝΑ ΚΑΝΕΙ ΓΕΩΤΡΗΣΗ ΜΕΣΑ ΣΤΟ ΟΙΚΟΠΕΔΟ 6 ΤΗΣ ΚΥΠΡΙΑΚΗΣ ΑΟΖ ΚΑΙ ΨΑΧΝΕΙ ΓΕΩΤΡΥΠΑΝΟ ΑΛΛΑ ΔΕΝ ΒΡΙΣΚΕΙ...!!!\nΗ ΤΟΥΡΚΙΑ ΘΕΛΕΙ ΝΑ ΚΑΝΕΙ ΓΕΩΤΡΗΣΗ ΜΕΣΑ ΣΤΟ ΟΙΚΟΠΕΔΟ 6 ΤΗΣ ΚΥΠΡΙΑΚΗΣ ΑΟΖ ΚΑΙ ΨΑΧΝΕΙ ΓΕΩΤΡΥΠΑΝΟ ΑΛΛΑ ΔΕΝ ΒΡΙΣΚΕΙ...!!!\n«Στην Αμμόχωστο έχουμε ολοκληρώσει τις έρευνες. Μακάρι το επόμενο μας βήμα να είναι η Μόρφου. »Η περιοχή της Μόρφου για μας είναι σημαντική. Εμείς το επόμενο μας βήμα θα το κάνουμε στην Μόρφου. »Με τις εργασίες μας στη Μόρφου εμείς πλέον θα παίξουμε πιο αποτελεσματικό ρόλο στην Ανατολική Μεσόγειο», ανέφερε λέγοντας ότι με το γεωτρύπανο και την πλατφόρμα που θα πάρει η Τουρκία, η δραστηριότητά της στην Ανατολική Μεσόγειο θα είναι πολύ διαφορετική.\n«Η Μεσόγειος είναι μια σημαντική περιοχή», είπε.\nΌπως είπε τους ανέφεραν πως «χωρίς να υπάρχει νομική επίλυση του προβλήματος δεν είναι σωστό για τις εταιρείες αυτές να κάνουν βήματα σε περιοχές κινδύνου». Με κάποιες εταιρείες έκαναν πολύ εποικοδομητικές επαφές, ανέφερε, προσθέτοντας ότι ένα σημαντικό μέρος αυτών των εταιρειών κινούνται πιο προσεκτικά σε αυτό το θέμα. Ωστόσο ο Τούρκος Υπουργός είπε ότι υπάρχουν και εταιρείες που δεν κινούνται προς αυτή την κατεύθυνση.\n«Σε αυτές τις εταιρείες είπα πολύ καθαρό ότι αυτή η στάση ενόσω συνεχίζεται η Τουρκική Δημοκρατία δεν θα είναι θετική. »Με μια σημαντική μερίδα είχαμε θετικές συνομιλίες, με τις υπόλοιπες οι επαφές μας συνεχίζονται». Μίλησε μάλιστα και για ‘περιφερειακή ειρήνη’ και ότι θα συμβάλουν σε αυτήν.\nΠαράλληλα καταβάλλει προσπάθειες για ανεύρεση γεωτρύπανου, ώστε να κάνει και γεωτρήσεις. Ωστόσο, καμία από τις μεγάλες εταιρείες δεν φαίνεται να επιθυμεί εμπλοκή σε μια ενέργεια που παραβιάζει το διεθνές δίκαιο. Η Τουρκία έχει απειλήσει και τις εταιρείες πετρελαιοειδών που δραστηριοποιούνται στη κυπριακή ΑΟΖ ότι θα έχουν συνέπειες σε σχέση με τη συνεργασία τους με τη Τουρκία. Κανονικά για γεώτρηση Εν τω μεταξύ συνεχίζονται οι εργασίες στο πλοίο γεωτρύπανο West Capella στο τεμάχιο 11 για γεώτρηση στον στόχο «Ονησίφορος».\nΌπως διαβεβαιώνουν αρμόδιες πηγές η γεώτρηση αναμένεται να ξεκινήσει εντός των επόμενων τριών ημερών. Οι προσδοκίες για εντοπισμό μεγάλου κοιτάσματος είναι μικρές, αλλά αυτό που αναμένεται είναι η συλλογή σημαντικών στοιχείων για τη γεωλογική δομή, με την ελπίδα ότι αυτή προσομοιάζει με το κοίτασμα Ζορ της Αιγύπτου. .


Τουρνουά «Σκοράρουμε για το Χαμόγελο του Παιδιού» και στο Ρέθυμνο - Ποδόσφαιρο - Νέα Κρήτη\nΤώρα διαβάζετε: Τουρνουά «Σκοράρουμε για το Χαμόγελο του Παιδιού» και στο Ρέθυμνο\nΑνανέωση 30/12/2019, 12:30\nΤουρνουά «Σκοράρουμε για το Χαμόγελο του Παιδιού» και στο Ρέθυμνο\nΈπαιξαν ποδόσφαιρο για το «Χαμόγελο του Παδιού» σε συνεργασία με Δαμάστα και Παπαδάκη\nΜετά το τουρνουά στο γήπεδο του ΠΟΑ, ανάλογο τουρνουά «Σκοράρουμε για το Χαμόγελο του Παιδιού» έγινε το περασμένο σαββατοκύριακο και στην αθλητική εγκατάσταση του «Kido» στο Ρέθυμνο από την ΕΠΣ Ρεθύμνου, σε συνεργασία με τον ΑΟ Δαμάστας και τον πρόεδρο του Αντώνη Παπαδάκη.\nΈβαλαν το πιο όμορφο χριστουγεννιάτικο γκολ\nΚατά τη διάρκεια συγκεντρώθηκαν τρόφιμα μακράς διάρκειας για τις ανάγκες των παιδιών και των οικογενειών που στηρίζει το Κέντρο Άμεσης Κοινωνικής Επέμβασης «Το Χαμόγελο του Παιδιού» που βρίσκεται στα Χανιά.\nΣτο τουρνουά το Σάββατο συμμετείχαν ομάδες Κ14 (γεννηθέντες τα έτη 2006-07), με την συμμετοχή της Μικτής Κ14 ΕΠΣΡ, του Εργοτέλη Κ14, του ΣΥΝΚΑ και του ΠΑΟΚ Χανίων ενώ την Κυριακή έγινε φιλικό της Μικτή Κ12 ΕΠΣΡ με την αντίστοιχη ομάδα της ΠΑΕ Χανιά.\nΣε δήλωσή του ο προπονητής των Μικτών ΕΠΣ Ρεθύμνου κ. Γώργος Μπαστάκης τόνισε τα εξής: «Το ποδόσφαιρο είναι κατά τη γνώμη μου το ομορφότερο άθλημα του κόσμου. Το ποδόσφαιρο των ακαδημιών όμως είναι η αφορμή για να γίνουμε καλύτεροι άνθρωποι. Ειδικά η ενασχόληση με αυτές τις ηλικίες αποτελεί ευθύνη για την διαμόρφωση ανθρώπινου χαρακτήρα! Είμαι πραγματικά περήφανος που οι άνθρωποι της ΕΠΣ Ρεθύμνου σε συνεργασία με τον πρόεδρο της Δαμάστας κ. Αντώνη Παπαδάκη και το Χαμόγελο του παιδιού διοργάνωσαν μια τόσο όμορφη κίνηση που αποτελεί όχι μόνο το κατάλληλο παράδειγμα για τα παιδιά μας αλλά παράλληλα είναι μια κίνηση ουσίας για ανθρώπους που το έχουν πραγματικά ανάγκη. Θα ήθελα να ευχαριστήσω τους συναδέλφους και τους αθλητές των ομάδων της ΠΑΕ ΕΡΓΟΤΕΛΗ, ΠΑΟΚ Χανίων και ΣΥΝΚΑ που αγνόησαν τις δύσκολες καιρικές συνθήκες και συμμετείχαν ενεργά σε αυτή τη προσπάθεια και να ευχηθώ σε όλο τον κόσμο υγεία χαμόγελο και να μην ξεχνάμε τους στίχους του Λευτέρη Παπαδόπουλου υπερασπίσου το παιδί γιατί αν γλιτώσει το παιδί υπάρχει ΕΛΠΙΔΑ!!»


Booking.com: Ξενοδοχεία σε Stirlingshire. Κάντε κράτηση σε ξενοδοχείο τώρα! Σχόλια για τον ιστοχώρο\nStirlingshire: Βρέθηκαν 227 καταλύματα\nLost Guest House has a central yet peaceful setting with private parking, ideal for Stirling town centre and Braveheart country. There is free WiFi access in rooms and public areas. Έγιναν 5 κρατήσεις σήμερα\nΑυτό το μοντέρνο ξενοδοχείο βρίσκεται στην ιστορική πόλη Bannockburn και απέχει μόλις 5 λεπτά οδικώς από το κέντρο του Στέρλιγκ. Έγιναν 8 κρατήσεις σήμερα\nΑυτό το φιλόξενο, 4 αστέρων ξενοδοχείο βρίσκεται σε μια ήσυχη τοποθεσία, στις όχθες της λίμνης Loch Ard, σε απόσταση μόλις 9,6χλμ. από το πόδι του βουνού Ben Lomond. Έγιναν 4 κρατήσεις σήμερα\nLocated in the heart of Dunblane’s Cathedral Square, Old Churches House offers free Wi-Fi and an on-site restaurant serving traditional Scottish and British cuisine. Έγιναν 4 κρατήσεις σήμερα\nSet in a traditional Scottish manor house within beautiful landscaped gardens, the Macdonald Inchyra Hotel & Spa is on the outskirts of Falkirk and Grangemouth. Έγιναν 2 κρατήσεις σήμερα\nΤο Killin Hotel βρίσκεται στο δυτικό άκρο της λίμνης Loch Tay, με θέα στον πανέμορφο ποταμό Lochay και διαθέτει δωμάτια με ιδιωτικό μπάνιο, μπιστρό δίπλα στον ποταμό και μια δημοφιλή παμπ. Έγιναν 11 κρατήσεις σήμερα\nJust a 5 minute walk from Falkirk town centre and a short drive from Falkirk Golf Club, this 3-star hotel is the perfect place for both business and leisure breaks. Έγιναν 6 κρατήσεις σήμερα\nΜε μοντέρνα και άνετα δωμάτια, το 3 αστέρων ξενοδοχείο Holiday Inn Express χαρακτηρίζεται ως μια ιδανική βάση από όπου μπορείτε να εξερευνήσετε τα αξιοθέατα του Stirling και την κεντρική Σκωτία. Έγιναν 14 κρατήσεις σήμερα\nΑυτό το καλόγουστο ξενοδοχείο καλωσορίζει επισκέπτες -μεταξύ των οποίων βασιλείς- εδώ και πάνω από 200 χρόνια. Ο Σκωτσέζος ποιητής Ρόμπερτ Μπερνς έγραψε ένα ποίημα στο παράθυρο του ξενοδοχείου. Έγιναν 15 κρατήσεις σήμερα\nΑυτό είναι ένα από τα καταλύματα με τις περισσότερες κρατήσεις για το 2015 στον προορισμό Στέρλιγκ!\nLocated within the University of Stirling campus and set in 300 acres of beautiful parkland, Stirling Court Hotel is just 10 minutes’ drive from Stirling city centre. Έγιναν 11 κρατήσεις σήμερα\nFeaturing free WiFi, The Courie Inn offers pet-friendly accommodation in Killin. Guests can enjoy the on-site restaurant. Free private parking is available on site. Έγιναν 3 κρατήσεις τις τελευταίες 48 ώρες\nSituated within the Loch Lomond and Trossachs National Park, these self-catering log cabins are in a small, family-run holiday park. Πιο πρόσφατη κράτηση: πριν από 9 ώρες\nΤο The Grange Manor βρίσκεται μέσα σε όμορφα διαμορφωμένους κήπους, 20 λεπτά μακριά από το Αεροδρόμιο του Εδιμβούργου. Έγιναν 6 κρατήσεις σήμερα\nBased on the stunning 300-acre grounds of the University of Stirling, guests can enjoy Beech Court's on-site sports and leisure facilities. Έγιναν 11 κρατήσεις σήμερα\nΒρέθηκαν 227 καταλύματα σε Stirlingshire.\n227 καταλύματα σε Stirlingshire\nΕξοικονομήστε έως και 50% σε Stirlingshire


Η προεκλογική περίοδος στην Γορτυνία ...\nΒρίσκεστε εδώ: Home Τελευταία Νέα Η προεκλογική περίοδος στην Γορτυνία ...\nΗ προεκλογική περίοδος στην Γορτυνία ...\nΔημοσιεύτηκε στις Κυριακή, 12 Ιανουαρίου 2014 08:09\nΟι δημοτικές εκλογές πλησιάζουν αφού ο Μάιος δεν είναι μακριά. Και έχουν αρχίσει εδώ και ένα διάστημα να ακούγονται εδώ κι εκεί οι πρώτες φήμες, ποιοι θα είναι υποψήφιοι δήμαρχοι, ποιοι δεν θα είναι. Ο καθένας γράφει ότι θέλει, λέει ότι θέλει, και όλοι οι ενδιαφερόμενοι αρχίζουν να ασχολούνται για τον αγώνα τον καλό, της δημοκρατίας, της λαοκρατίας, και άλλων πιασάρικων πλην δημαγωγικών όρων, που λένε πολλά και δεν λένε απολύτως τίποτα.\nΤο τίποτα, μάλλον θα κυριαρχήσει και σε αυτή την προεκλογική περίοδο. Οι μεν κατηγορούν τους δε, και όλοι μαζί κατηγορούν τους πάντες. Και αν όμως ο θεός τους βοηθήσει, θα, θα, θα, θα……. Τα γνωστά δηλαδή που ζει η ωραία Ελλάς από κτίσεως κόσμου και διδάσκει πέραν των άλλων και πολιτικό πολιτισμό.\nΟ καλλικρατικός δήμος Γορτυνίας - δημιούργημα 8 πρώην δήμων που για 12 χρόνια λειτούργησαν σαν ιδιωτικά τσιφλίκια, που γέμισαν τον τόπο με απευθείας αναθέσεις (με αποφάσεις δημαρχιακών επιτροπών, ποιος τις ξέχασε άραγε;) με αδιαφάνεια ως επί το πλείστον και με πολλά σοβαρά και ευτράπελα που έλαβαν χώρα – δεν κατάφερε στα πρώτα χρόνια της ζωής του να φέρει νέα πνοή. Έπεσε και στην οικονομική και κοινωνική κρίση που μαστίζει τον κόσμο, στην κατάρρευση του σάπιου πολιτικού συστήματος, γενικώς σε ένα κόσμο που καταρρέει παγκόσμια και συμπαρασύρει φυσικά κι εμάς, έναν αδύναμο κρίκο του συνολικού οικοδομήματος.\nΜετά τον θάνατο των ιδεολογιών – που τόσο ανθρώπινο αίμα χύθηκε για χάρη τους – μιας και οι «ισμοί» πάσης φύσεως, στο όνομα της δημοκρατίας κτλ.. έσφαξαν εδώ κι αλλού εκατομμύρια ανθρώπους που τους ονόμασαν δεξιούς, αριστερούς, κεντρώους, αναρχικούς, σοσιαλιστές, κομμουνιστές, φασίστες, φιλελεύθερους κ.α., και με την παρούσα προσωρινή επικράτηση του ακραίου φιλελευθερισμού, των αγορών (γέλια) και του κάθε παρανοϊκού που θέλει να έχει την απόλυτη εξουσία πάνων μας - δεν διαφαίνεται στον ορίζοντα κάτι καινούριο. Και δεν θα υπάρξει κάτι καινούριο γιατί εμείς και κατ’ επέκταση και η ανθρωπότητα, είμαστε εγκλωβισμένοι στο «εγώ μας», στο μικροσυμφέρον, στον τοπικισμό, δηλαδή συντηρούμε σε προέκταση όλων αυτών τον φασισμό.\nΤο ίδιο φρέσκο ανθρώπινο αίμα γεύτηκαν φυσικά και οι θρησκείες ανά τον κόσμο και στον αγώνα τους για επικράτηση σφάχτηκε κόσμος και κοσμάκης. Και εδώ οι «ισμοί», γιατί χωρίς αυτούς δεν υπάρχει πρόοδος (γέλια).\nΓια να επανέλθουμε στα γορτυνιακά (αφού λύσαμε το παγκόσμιο ζήτημα), αυτές οι δημοτικές εκλογές που έρχονται, θα προσφέρουν άφθονο γέλιο. Και δεν θα λύσουν φυσικά κανένα ζήτημα. Γιατί δεν μπορούν όλοι αυτοί που ανδρώθηκαν μέσα από την σαπίλα του πολιτικού συστήματος, να κατορθώσουν κάτι διαφορετικό. Γιατί αν ήσαν ικανοί, στα χρόνια που πέρασαν, θα μας έδειχναν την αξία τους. Αλλά οι περισσότεροι, μέσα από μία κομματική αγκάλη, παπαγάλιζαν άσκοπα και άκοπα λόγια. Και τώρα στον κατήφορό τους, βγαίνουν οργισμένοι, αντί, επαναστάτες – γιατί είχαν συνηθίσει στην εξουσία, ήσαν κάποιοι, τους γνώριζε ο κόσμος, τους έγλυφε, τους συντηρούσε την ματαιοδοξία τους.\nΟι κινήσεις όμως, οι ζυμώσεις (που λένε και οι έλληνες πολιτικοί αναλυτές!) καλά κρατούν. Άλλοι έχουν δώσει τα χέρια τους, άλλοι τα πόδια τους, άλλοι την ψυχή τους! για το κοινό καλό. Οργανώνονται οι δεξιοί, οι αριστεροί, οι αδιάφθοροι, αλιεύουν ψήφους – όπως ένας πρώην δήμαρχος για παράδειγμα που ισχυριζόταν ότι τα παιδιά του νηπιαγωγείου τον πάνε, άρα, το κάθε παιδί δεν θα του δώσει δύο ψήφους; Και το ισχυριζόταν σε στέλεχος της αριστεράς που του ζήτησε να πορευθούν μαζί στις εκλογές. Και πρότεινε μάλιστα (στο στέλεχος) να αναλάβει ο ένας την κάτω και ο άλλος την πάνω Γορτυνία!\nΓιατί, τώρα έχουμε και αυτόν τον διαχωρισμό, πάνω και κάτω, σαν να λέμε μέσα και έξω, εδώ και εκεί, βοράς και νότος………. Αυτό το «πάνω και κάτω Γορτυνία» δεν είναι καινούριο. Μετρά κάμποσους χρόνους και ήταν ο διακαής πόθος «έγκριτου» δημοσιογράφου. Και επειδή όλοι θέλουν να γίνουν χαλίφηδες, επιδιώκουν το σπάσιμο του δήμου μπας και δουν άσπρη μέρα.\nΤο παιχνίδι έχει αρχίσει, ας το παρακολουθήσουμε για να δούμε τον τελικό νικητή. Γιατί τον ηττημένο τον γνωρίζουμε, είναι ο πολίτης που συνεχίζει να στηρίζει ένα σύστημα που καταρρέει.


Κώστας Μπάρκας «Η Ν.Δ. είναι κατηγορούμενη και όχι κατήγορος σε θέματα διαφθοράς»\n«Η Ν.Δ. είναι κατηγορούμενη και όχι κατήγορος σε θέματα διαφθοράς» τόνισε ο βουλευτής Ν. Πρέβεζας του ΣΥΡΙΖΑ, Κώστας Μπάρκας, στον Real 97,8 και την εκπομπή του Νίκου Χατζηνικολάου, σήμερα (28/11) το πρωί, στο πλαίσιο debate για τη χθεσινή επίκαιρη επερώτηση βουλευτών της Ν.Δ. αναφορικά με την πώληση πολεμικού υλικού στη Σαουδική Αραβία με διακρατική συμφωνία.\n«Δυστυχώς για τη Ν.Δ., ευτυχώς για την ελληνική κοινωνία, δεν υπάρχει κανένα γκρίζο σημείο στην υπόθεση της πώλησης βλημάτων στη Σαουδική Αραβία» επισήμανε ο βουλευτής του ΣΥΡΙΖΑ, απευθυνόμενος στον αντιπρόεδρο της αξιωματικής αντιπολίτευσης, κ. Γεωργιάδη.\nΣχετικά με την κατηγορία του κ. Γεωργιάδη περί αναπάντητων ερωτημάτων από τη χθεσινή κοινοβουλευτική διαδικασία, ο Κώστας Μπάρκας επισήμανε «Από τη χθεσινή συζήτηση στη Βουλή και από αυτά που είπε ο αντιπρόεδρος της Ν.Δ. προκύπτει η γύμνια της αξιωματικής αντιπολίτευσης» και πρόσθεσε «Αντί να συζητάμε αυτές τις μέρες τη διανομή του κοινωνικού μερίσματος, δυστυχώς η Ν.Δ. επιχειρηματολογεί με βάση πρωτοσέλιδα εφημερίδων, με βάση ένα κατεστημένο που αυτό που θέλει είναι να ρίξει την κυβέρνηση. Δεν μπαίνουν στην ουσία των πραγμάτων, όπως χθες το βράδυ, όπου απαντήθηκαν όλα τα ερωτήματα, αλλά παίζουν το παιχνίδι ενός μεσάζοντα στην υπόθεση της πώλησης των βλημάτων».\nΑκολούθως, ο Κώστας Μπάρκας εξαπέλυσε επίθεση εναντίον της ΔΗ.ΣΥ. τονίζοντας «Το ΠΑΣΟΚ και το Ποτάμι, αποφασίσανε οι αρχηγοί τους, να δώσουν διαβαθμισμένα έγραφα στη Βουλή, κάτι το οποίο δεν μπορεί να γίνει - είναι απόρρητα έγγραφα. Και την ευθύνη την έχουνε αυτοί που έκαναν αυτή την πράξη. Άρα, εδώ έχουμε ένα κρεσέντο σύσσωμης της αντιπολίτευσης, οι οποίοι, μάταια, θεωρούν ότι θα βγάλουν κάτι από αυτήν την πράξη».\nΣχετικά με την προσπάθεια του αντιπροέδρου της Ν.Δ. να πλήξει το ηθικό πλεονέκτημα της Αριστεράς και να εντάξει τον Πρωθυπουργό στο «κάδρο» του υποτιθέμενου σκανδάλου, ο Κώστας Μπάρκας, σε έντονο ύφος, απάντησε «Έχετε ξεπεράσει κάθε όριο» και καυτηρίασε την αντιπολιτευτική στρατηγική και τακτική της Ν.Δ., υπογραμμίζοντας «Ένα ιστορικό κόμμα έχει καταντήσει εκεί που έχει καταντήσει, επειδή έχετε πολιτικό κενό».


κορωνοϊός θάνατοι Χανιά | Creta Voice\nκορωνοϊός θάνατοι Χανιά\nΔύο ακόμη θάνατοι από κορωνοϊό στα Χανιά – 12 θάνατοι σε 12 μέρες\nΔύο ακόμη άνθρωποι έχασαν την ζωή τους από επιπλοκές του κορονοϊού στο νοσοκομείο Χανίων την Τετάρτη. Σύμφωνα με πληροφορίες πρόκειται για έναν άντρα 85 και μια γυναίκα 84 ετών, που νοσηλεύονταν στην κλινική covid και έπασχαν από υποκείμενα νοσήματα. Στα Χανιά έχουν καταγραφεί 12 θάνατοι μέσα σε 12 μέρες από επιπλοκές κορονοϊού. Στο μεταξύ μάχη για την ζωή τους στην ΜΕΘ κορονοϊού δίνουν 8 συμπολίτες, ενώ ακόμα 72 ασθενείς νοσηλεύονται με\nTρεις είναι οι νεκροί από επιπλοκές του κορωνοϊού μέσα σε λίγες στο νοσοκομείο Χανίων. Μια γυναίκα 92 ετών και ένας 89χρονος άνδρας που νοσηλεύονταν στην κλινική covid κατέληξαν την Τρίτη λόγω του ιού. Ωστόσο υπενθυμίζεται ότι τα ξημερώματα μια ακόμα 96χρονη είχε αφήσει την τελευταία της πνοή στο ίδιο νοσοκομείο.


Ας φτιάξουμε Ρακόμελο, και... εις υγεία! - Το Μοσχάτο Μου-ΝΕΑ ΠΟΛΗ ΜΟΣΧΑΤΟ ΤΑΥΡΟΣ\nHome » ΖΑΧΑΡΟΠΛΑΣΤΙΚΗ , Ρακόμελο , ΣΥΝΤΑΓΗ ΤΗΣ ΗΜΕΡΑΣ » Ας φτιάξουμε Ρακόμελο, και... εις υγεία!\nΑς φτιάξουμε Ρακόμελο, και... εις υγεία!\nWritten By ΤΟ ΜΟΣΧΑΤΟ ΜΟΥ on Κυριακή, 4 Δεκεμβρίου 2016 | 12:00:00 μ.μ.\nΠαρασκευάζεται συνδυάζοντας ρακή με μέλι και διάφορα μπαχαρικά, όπως η κανέλα, το γαρίφαλο, ή άλλα τοπικά βότανα.\nΡακόμελο στο μπρίκι, για να πιει η παρέα από ένα ποτηράκι ο καθένας, συνήθως μετά το φαγητό, και ρακόμελο στην κατσαρόλα, να το φυλάξουμε στο μπουκάλι και πίνουμε όσο θέλουμε, και όποτε θέλουμε.\nΥλικά για Ρακόμελο στο μπρίκι:\nωραίο άρωμα δίνει και μια φλούδα πορτοκαλιού (προαιρετικό)\nΜόλις αρχίσει και γουργουρίζει, βγάζουμε το μπρίκι και σερβίρουμε. Φροντίζουμε σε κάθε ποτήρι να υπάρχει και από ένα κεφαλάκι γαρίφαλου. Στο δικό μας βάζουμε δύο!\nΥλικά για Ρακόμελο στην κατσαρόλα:\nΜόλις πάρει βράση σβήνουμε τη φωτιά αλλά δεν το βγάζουμε από την κατσαρόλα, αλλά την σκεπάζουμε με το καπάκι της για 10' να πάρει τα αρώματα.\nΚατά τη γνώμη μου, όπως σας κάνει κέφι. Και για το κρύο και για τη ζέστη, είναι εξίσου ωραίο.\nΕτικέτες ΖΑΧΑΡΟΠΛΑΣΤΙΚΗ, Ρακόμελο, ΣΥΝΤΑΓΗ ΤΗΣ ΗΜΕΡΑΣ


«Χάνεται η φέτα, χάνεται ο Κασαπίδης»! – messinia24\nΒρίσκεστε εδώΑρχική»Γνώμες»Απόψεις»«Χάνεται η φέτα, χάνεται ο Κασαπίδης»!\n«Χάνεται η φέτα, χάνεται ο Κασαπίδης»!\nΣΥΓΓΡΑΦΕΑΣ messinia24 ΣΤΙΣ\t 04/03/2017 Απόψεις\nΟΤΑΝ 8 ΕΥΡΩΒΟΥΛΕΥΤΕΣ (Ν.Δ., ΠΑΣΟΚ, ΠΟΤΑΜΙ) ΕΓΚΡΙΝΟΥΝ ΜΕ ΤΗΝ ΨΗΦΟ ΤΟΥΣ ΤΗΝ “FETA MADE IN CANADA”…\nΤου Δημήτρη Λεβέντη, μέλους της Ν.Ε. ΣΥΡΙΖΑ Μεσσηνίας\nΣτις πρόσφατες εξελίξεις γύρω απ’ το θέμα της φέτας, αντικατοπτρίζεται όλη η υποκρισία και η ιδεοληψία του παλαιού πολιτικού συστήματος. Οι ίδιοι άνθρωποι και οι αντίστοιχοι “δημοσιογράφοι” που με οδηγό τη διαστρέβλωση της πραγματικότητας κατακεραύνωναν το καλοκαίρι την σημερινή κυβέρνηση ότι τάχατε δεν προστάτευσε όσο έπρεπε το εμβληματικό μας προϊόν, πάνε στο Ευρωκοινοβούλιο και με την ψήφο τους εγκρίνουν τη feta made in Canada! «Η κυβέρνηση ξεπουλά τη φέτα», έγραφαν με πηχιαίους τίτλους διάφορες εφημερίδες. «Δύο εμβληματικά ελληνικά προϊόντα όπως η φέτα και οι ελιές Καλαμάτας, σε αντίθεση με 251 άλλα ευρωπαϊκά ΠΟΠ και ΠΓΕ προϊόντα έμειναν απροστάτευτα», υπογράμμιζε ο Μανώλης Κεφαλογιάννης μεταξύ άλλων σε ερώτηση που κατέθεσε στις 7 Ιουλίου στο Ευρωκοινοβούλιο. Τον Οκτώβριο δε, 28 βουλευτές της ΝΔ κατέθεσαν ερώτηση στο ελληνικό Κοινοβούλιο, κατηγορώντας την ελληνική κυβέρνηση για την προσπάθεια που έκανε τότε, ώστε να αλλάξει στη Συμφωνία αυτό που αφορούσε την ελληνική φέτα. Εκεί υπήρχε ένας έντονος καταγγελτικός λόγος, ότι η κυβέρνηση δεν κάνει τίποτε, ότι το πρόβλημα είναι πολύ μεγάλο και ότι αυτοί ποτέ δεν θα ψηφίσουν κάτι τέτοιο στο Ευρωπαϊκό Κοινοβούλιο!\nΚαι οι «δημοσιογράφοι» που πριν λίγους μήνες έβλεπαν στους χειρισμούς Αποστόλου, «ξεπούλημα» της φέτας, σήμερα διαπιστώνουν ότι είναι απλά Σάββατο και καιρός για συμψηφισμό των ευθυνών, σε μια προσπάθεια να διασκεδάσουν τις αρνητικές εντυπώσεις από την στάση των 8 ευρωβουλευτών της ΝΔ, του ΠΑΣΟΚ και του ΠΟΤΑΜΙΟΥ. Και από το “ξεπούλημα” του καλοκαιριού, περάσαμε στο “λαϊκίζουν με τη φέτα” οι επικριτές της στάσης των 8 ευρωβουλευτών! Νισάφι πια. Τόση πολλή αντικειμενικότητα δεν την μπορεί να την καταναλώσει η χώρα!\nΑς βάλουμε όμως τα πράγματα σε μια σειρά.\nΠΡΩΤΟΝ: Ο δρόμος για τη νόμιμη αντιγραφή της ονομασίας «φέτα» από χώρες εκτός Ευρωπαϊκής Ένωσης άνοιξε το 2013 με τις τότε διαπραγματεύσεις για τη συμφωνία ελεύθερου εμπορίου μεταξύ Ε.Ε. και Καναδά. Πρωθυπουργός Αντώνης Σαμαράς, Υπουργός Αγροτικής Ανάπτυξης Αθανάσιος Τσαυτάρης, συντονιστής της διαπραγμάτευσης από την ελληνική πλευρά ο τότε υφυπουργός Ανάπτυξης Νότης Μηταράκης, υπεύθυνος για το εξωτερικό εμπόριο.\nΜετά απ’ αυτή τη συμφωνία μπορεί να εισέρχεται και στην Ευρώπη από τον Καναδά λευκό τυρί, τύπου φέτα, που αναφέρει στη συσκευασία τη φράση “Made in Canada”, ενώ όλοι οι νέοι παραγωγοί καναδικού λευκού τυριού θα πρέπει επιπλέον, να αναγράφουν στα προϊόντα τους ότι είναι απομιμήσεις (“feta-style cheese” ή “feta imitation cheese”).\nΟι φόβοι ότι το περιεχόμενο της συμφωνίας με τον Καναδά θα αποτελούσε οδηγό για τις επόμενες εμπορικές συμφωνίες της Ευρωπαϊκής Ένωσης επιβεβαιώθηκαν με την επικύρωση της συμφωνίας με τις χώρες της Νότιας Αφρικής .\nΤα «βέτο», οι καταγγελίες και άλλα ηρωικά, τότε έπρεπε να είχαν τεθεί. Τον Οκτώβριο-Νοέμβριο του 2013. Μετά «πέταξε το πουλάκι» όπως λέει ο λαός. Ας μην τείνουν λοιπόν το δάχτυλο σε λάθος κατεύθυνση τα συνήθη παπαγαλάκια.\nΓια να μπούμε στο κλίμα της εποχής, αξίζει να θυμηθούμε τις δηλώσεις του ανεξάρτητου, τότε, βουλευτή Κοζάνης Γ. Κασαπίδη, που διαπραγματευόταν την επιστροφή του στη Ν.Δ.: «Η φέτα είναι καταλυτική. Χάνεται η φέτα, χάνεται ο Κασαπίδης. Ούτε καν συνεργασία δεν συζητώ. Η φέτα είναι το αεροπλανοφόρο του στόλου των ελληνικών προϊόντων. Και εμείς βάζουμε πάνω στη φέτα την καναδέζικη σημαία; Μόνο από την εξαγωγή της φέτας μπορούμε να βγάλουμε 2 δισ. ενώ ψάχνουμε πια και το ευρώ». Φυσικά η φέτα όντως «χάθηκε» και ο κ. Κασαπίδης επέστρεψε αργότερα στη Ν.Δ. Και έχει τη σημασία της η προηγούμενη υπενθύμιση, αφού μόλις προχθές ο Κυριάκος Μητσοτάκης «καρατόμησε» τον Γιώργο Κασαπίδη από την θέση του τομεάρχη Αγροτικής Ανάπτυξης και Τροφίμων της ΝΔ, μιας και τάχθηκε κατά των ευρωβουλευτών του κόμματός του που ψήφισαν την τελική συμφωνία στην Ευρωβουλή!\nΔΕΥΤΕΡΟΝ: Γίνεται λοιπόν σαφές πως τη συμφωνία της Ευρωπαϊκής Ένωσης με τον Καναδά την βρήκε η σημερινή κυβέρνηση ουσιαστικά τελειωμένη από την προηγούμενη. «Έχουμε μπροστά μας μία συμφωνία που σχεδιάστηκε το 2002-2003, μονογραφήθηκε το 2013 και έκλεισε το 2014, επί κυβέρνησης Σαμαρά», δήλωνε το περασμένο καλοκαίρι ο υπουργός Αγροτικής Ανάπτυξης Βαγγέλης Αποστόλου. Παρ’ όλα αυτά έδωσε μεγάλη μάχη να ανοίξει και πάλι το θέμα και κατάφερε τουλάχιστον να εξασφαλίσει τη δέσμευση της Κομισιόν ότι, μετά την παρέλευση της μεταβατικής πενταετίας, θα υπάρξει πλήρης προστασία για την ελληνική φέτα, όπως και για τα υπόλοιπα τυριά ΠΟΠ. Επιτεύχθηκε ό,τι περισσότερο μπορούσε να επιτευχθεί υπό τις δεδομένες συνθήκες, καθώς μπαίνουν οι βάσεις για αναθεώρηση της συμφωνίας, με σκοπό την πλήρη προστασία της φέτας, προτού αρχίσει να παγιώνεται μια κατάσταση αρνητική.\nΤΡΙΤΟΝ: Είναι φανερό πως η σημερινή ελληνική κυβέρνηση, μετά και το τετελεσμένο γεγονός που βρέθηκε απ’ την προηγούμενη, και εν μέσω πολλών ανοιχτών ζητημάτων με τους εταίρους δεν ήταν σε θέση να προβάλει μία γενικότερη αντίσταση στο θέμα της CETA, παρά τη διαφορετική πολιτική της θέση. Οι συνθήκες έγιναν ακόμη πιο δυσμενείς για αυτήν μετά και τον συμβιβασμό της Βαλονίας (πλούσιο κρατίδιο του Βελγίου) η οποία ενώ αρχικά αντιστάθηκε, μετά από τις ισχυρές πιέσεις που δέχτηκε τελικά υποχώρησε. Η Ελλάδα, λόγω οικονομικών και γεωπολιτικών συσχετισμών δεν είχε περιθώριο μεγαλύτερων ελιγμών στο θέμα της CETA. Το 2016 δεν είχε καμία σχέση με το 2013. Οι συνθήκες ήταν εντελώς διαφορετικές. Τότε κατά της CETA είχαν συνταχθεί δυνάμεις σχεδόν από όλο το ευρωπαϊκό πολιτικό φάσμα και δεν κρεμόταν πάνω από τη χώρα η δαμόκλεια σπάθη της αξιολόγησης κ.ά. Υπήρχαν μεγάλες δυνατότητες για σημαντικές αλλαγές στην συμφωνία, που πέρασαν αναξιοποίητες και λόγω ιδεοληψιών και λόγω αδράνειας και ανικανότητας των τότε κυβερνώντων. Αν ανατρέξει κάποιος στα ρεπορτάζ του Νοεμβρίου του 2013, θα βρει πλούσιο υλικό για τις κόντρες μεταξύ Τσαυτάρη και Μηταράκη εκείνη την εποχή για το ζήτημα της φέτας, όπου ο ένας έριχνε την ευθύνη των αποτυχημένων διαπραγματεύσεων στον άλλο, με αποκορύφωμα την αποκάλυψη πως στη Σύνοδο του Παγκόσμιου Οργανισμού Εμπορίου στην Ινδονησία (αρχές Δεκεμβρίου 2013), όπου συζητήθηκαν πολύ σοβαρά ζητήματα τα οποία είχαν άμεση επίπτωση στα προϊόντα Π.Ο.Π. το υπουργείο Αγροτικής Ανάπτυξης, επικαλούμενο φόρτο εργασίας δεν ήταν σε θέση να στείλει εμπειρογνώμονες!!!\nΤΕΤΑΡΤΟΝ: Συμπερασματικά και ανακεφαλαιώνοντας τις προηγούμενες παραμέτρους, οι ευρωβουλευτές της ΝΔ, του ΠΑΣΟΚ (η μία, γιατί ο Ν. Ανδρουλάκης απουσίασε απ’ την κρίσιμη ψηφοφορία με ότι μπορεί να σημαίνει αυτό) και του ΠΟΤΑΜΙΟΥ, δεν είχαν απολύτως κανένα λόγο να εγκρίνουν με την ψήφο τους τη φέτα made in Canada. Ή μάλλον είχαν. Την ιδεοληψία και τον πολιτικό δογματισμό τους. Την τυφλή εμπιστοσύνη στις ορέξεις των αγορών και την στοίχισή τους με τα κελεύσματα των πολυεθνικών. Έτσι μία μεγάλη ευκαιρία και ένα προνομιακό πεδίο για την υπεράσπιση των εμβληματικών προϊόντων μας, δυστυχώς χάθηκε. Στο Ευρωκοινοβούλιο τα πράγματα είναι πιο ανοιχτά, υπάρχουν οι δυνατότητες διαφοροποίησης, μπορούν να χτιστούν συμμαχίες για τον καλύτερο χειρισμό διαφόρων εθνικών ζητημάτων, μεγαλύτερη ελευθερία σκέψης και δράσης. Υπήρχαν, έστω και θεωρητικές σε τελική ανάλυση, δυνατότητες να μπλοκαριστεί η συμφωνία! Σε αυτό το πλαίσιο, οι ευρωβουλευτές του ΣΥΡΙΖΑ, καταψήφισαν την εμπορική συμφωνία, δεν ενέκριναν με την ψήφο τους την παράδοση της ελληνικής φέτα στις μεγάλες εταιρείες και τα ισχυρά ξένα συμφέροντα, συντάχθηκαν με την ομάδα των αριστερών, των πρασίνων και με ένα μέρος των σοσιαλιστών (οι οποίοι διχάστηκαν στην ψηφοφορία) και θα συνεχίσουν να το κάνουν παλεύοντας για μια προοδευτική συμμαχία στην Ευρώπη, για να γίνει κατορθωτό να αλλάξουν τα πράγματα. Άλλος δρόμος δεν υπάρχει.\nΑΠΟΨΕΙΣ ΛΕΒΕΝΤΗΣ Δ. ΦΕΤΑ